Θρίαμβος του ΠΑΟ, με Θανάση, Λεκαβίτσιους και... ΟΑΚΑ... - Sportdog.gr - Αθλητικά Νέα | Ειδήσεις | Sport\n09/11/18 - 22:51\nΘρίαμβος του ΠΑΟ, με Θανάση, Λεκαβίτσιους και... ΟΑΚΑ «έλιωσε» τον Ολυμπιακό!\nΠήρε το πρώτο ντέρμπι της χρονιάς ο Παναθηναϊκός με 93-80.\nΟ Παναθηναϊκός παρουσιάστηκε διπρόσωπος στο πρώτο ντέρμπι της χρονιάς, καθώς στο πρώτο ημίχρονο ήταν κάκιστος και κυνηγούσε συνεχώς το σκορ, ωστόσο στο δεύτερο ήταν ψυχωμένος και με τους Αντετοκούνμπο και Λεκαβίτσιους να κάνουν τρομερό παιχνίδι, έφτασε στη νίκη με 93-80.\nΟι Πράσινοι με τη νίκη αυτή έφτασαν στο 4-2 και… έφτιαξαν το κλίμα μετά τα άσχημα αποτελέσματα και κυρίως τις άσχημες εμφανίσεις τους μέχρι στιγμής, ενώ ο Ολυμπιακός πήγε στο 3-3.\nΤο παιχνίδι είχε εξαιρετικό ρυθμό από τα πρώτα λεπτά και οι δύο ομάδες πήγαιναν χέρι-χέρι. Ο Πρίντεζης πέτυχε το πρώτο καλάθι του αγώνα, όμως με συνεχόμενους πόντους του Καλάθη ο Παναθηναϊκός προσπέρασε για το 5-4, ενώ με ½ βολές του Παπαπέτρου και τρίποντο του Τόμας έγινε το 8-4. Στο 3ο λεπτό του αγώνα όμως, ανέλαβε δράση ο Τίμα ο οποίος με δύο τρίποντα έβαλε μπροστά τον Ολυμπιακόμε 8-10. Ο Λοτζέσκι ισοφάρισε σε 10-10, ενώ με τρίποντο του Λάνγκφορντ έγινε το 17-12. Στη συνέχεια ο Μιλουτίνοφ με τρία επιθετικά ριμπάουντ και τέσσερις συνεχόμενους πόντους κράτησε τον Ολυμπιακό, ο οποίος μείωσε σε 19-16, ο Καλάθης έκανε το 21-16, αλλά ο Τουπάν με 5 συνεχόμενους πόντους ισοφάρισε σε 21-21. Το δεκάλεπτο έκλεισε στο 21-23 με 2/3 βολές του Παπανικολάου.\nΗ δεύτερη περίοδος ωστόσο ήταν διαφορετική, καθώς ο Ολυμπιακός με τον Τουπάν να κάνει «όργια» και να είναι απόλυτα εύστοχος, κατάφερε να αποκτήσει ένα σταθερό προβάδισμα. Ο Γάλλος έγραψε το 21-25 και ο Παπανικολάου το 24-27, όμως ο Παναθηναϊκός με τον Καλάθη στον πάγκο, βρήκε σκορ από τον Λεκαβίτσιους που ισοφάρισε σε 27-27 και σε 29-29 με τρίποντο. Παρόλα αυτά, ο Τιμά με το τρίτο του εύστοχο τρίποντο έγραψε στο 15’ το 29-32 και με νέο τρίποντο το 33-39, ενώ είχε προηγηθεί το 4ο προσωπικό φάουλ του Λάνγκφορντ, που χρεώθηκε και με τεχνική ποινή για διαμαρτυρία! Ο Ολυμπιακός συνέχισε με… το πόδι στο γκάζι και βλέποντας τον Παναθηναϊκό να έχει τρομερά προβλήματα στο 5Χ5, έφτασε στο 35-44, ενώ έκλεισε το ημίχρονο με καλάθι του Πρίντεζη για το 41-48.\nΕπιστρέφοντας στο παρκέ από την ανάπαυλα του ημιχρόνου, ο Παναθηναϊκός παρουσιάστηκε πιο έτοιμος να παίξει άμυνα, πιο ήρεμος και με πλάνο να βάλει την μπάλα σωστά στο παρκέ. Ο Λοτζέσκι μείωσε σε 43-48, όμως ο Τιμά απάντησε αμέσως με το πέμπτο εύστοχο τρίποντό του για το 43-51. Οι Πράσινοι ωστόσο, με τον Αντετοκούνμπο να παίζει εκπληκτικές άμυνες και να μπλοκάρει τον Σπανούλη, μείωσαν στο σκορ, ο Λοτζέσκι έκανε το 49-51 και παρότι έγραψε το 49-53 στο 24’, ο Παναθηναϊκός κατάφερε με κάρφωμα του Αντετοκούνμπο στον αιφνιδιασμό, μετά από κλέψιμο του Καλάθη, να φέρει το ματς στα ίσια, 54-54, στο 26’. Ο Γκιστ έβαλε μπροστά στο σκορ το Τριφύλλι για το 56-55, ενώ με συνεχόμενους πόντους του Αντετοκούνμπο το σκορ έγινε 62-55 και 65-57 με τρίποντο του Τόμας. Ο Αντετκούνμπο με φόλοου κάρφωμα έγραψε το 67-57 και έβαλε το Τριφύλλι για πρώτη φορά στο +10’ στο 29’, ενώ το δεκάλεπτο έκλεισε στο 67-62 με καλάθι του Πρίντεζη.\nΗ τέταρτη περίοδος ξεκίνησε όπως έκλεισε η προηγούμενη, δηλαδή με τον Πρίντεζη να παίζει μόνος του για τον Ολυμπιακό και να μειώνει σε 67-64, ωστόσο οι Πράσινοι είχαν βρει πλέον ρυθμό στην επίθεση, έπαιξαν καλές άμυνες, ενώ είχαν βάλει στην εξίσωση και τον κόσμο. Ο Παπαπέτρου με τρίποντο έγραψε το 70-64 και ο Καλάθης το 72-64, ενώ οι Λεκαβίτσιους και Πρίντεζης διαμόρφωσαν το 74-69. Τη σκυτάλη πήρε ο Γκιστ, που έκανε το 76-69 και το 78-81, ενώ το τρίποντο του Λεκαβίτσιους για το 81-72… σφράγισε τη νίκη των Πρασίνων στο 36’. Ο Πρίντεζης μείωσε με βολές, όμως με πόντους του Λεκαβίτσιους και τρίποντο του Παπαπέτρου γράφτηκε το τελικό 93-80.\nΟ ΠΡΩΤΑΓΩΝΙΣΤΗΣ: Οι Λεκαβίτσιους και Αντετοκούνμπο ήταν οι μεγάλοι πρωταγωνιστές της βραδιάς για το Τριφύλλι. Ο Θανάσης τελείωσε το ματς με 12 πόντους, όμως έπαιξε τρομερή άμυνα στο δεύτερο ημίχρονο πάνω στον Σπανούλη, ενώ ο Λιθουανός αντικατέστησε τον Λάνγκφορντ και τελείωσε το ματς με 17 πόντους και 3 εύστοχα τρίποντα!\nΤΟ ΓΕΓΟΝΟΣ ΤΟΥ ΠΑΙΧΝΙΔΙΟΥ: Η τρομερή επιστροφή του Παναθηναϊκού στο τρίτο δεκάλεπτο με το σόου του Αντετοκούνμπο. Ελάχιστοι το περίμεναν…\nΗ ΑΠΟΓΟΗΤΕΥΣΗ ΤΟΥ ΜΑΤΣ: Ο Σπανούλης ήταν πολύ κακός, εγκλωβίστηκε στο δεύτερο ημίχρονο από τον Αντετοκούνμπο και τελείωσε το παιχνίδι με 4 πόντους και 0/4 τρίποντα.\nΗ ΕΞΕΔΡΑ: Οι φίλοι του Παναθηναϊκού γέμισαν κάθε γωνία του ΟΑΚΑ, δημιούργησαν εξαιρετική ατμόσφαιρα και… έσπρωξαν στο φινάλε την ομάδα τους στη νίκη.\nΠΡΟΠΟΝΗΤΕΣ: Ο Τσάβι Πασκουάλ ήταν ο μεγάλος νικητής της βραδιάς, καθώς μπορεί ο Παναθηναϊκός να παρουσιάστηκε ανέτοιμος στο πρώτο ημίχρονο και να βρέθηκε από πολύ νωρίς να κυνηγάει το σκορ, ωστόσο όχι μόνο το γύρισε, αλλά πήρε και σχετικά άνετα τη νίκη και παίζοντας χωρίς τον Λάνγκφορντ που είχε τέσσερα φάουλ από το δεύτερο δεκάλεπτο. Ο Καταλανός βρήκε λύσεις από τους Αντετοκούνμπο και Λεκαβίτσιους, επέμενε στους Λάσμε – Γκιστ και δικαιώθηκε. Ο Ντέιβιντ Μπλατ από την πλευρά του εμφανίστηκα αδιάβαστος, άφησε το ματς στο πρώτο ημίχρονο στον Τίμα που… τα έβαζε από παντού, όμως στο δεύτερο δεν αντέδρασε όταν βρέθηκε ξαφνικά στο -10.\nΘέλει την πρώτη νίκη στο πρωτάθλημα - Live: Λαμία - Ολυμπιακός 0-0


Στην Α΄ ΕΣΚΑΒΔΕ οι Αργοναύτες | Όλα τα γκολ - Αθλητική ενημέρωση 24/7\nΣτην Α΄ ΕΣΚΑΒΔΕ οι Αργοναύτες\nWriten by Unknown 11:24 π.μ. - 0 Comments\nΟι Αργοναύτες Αγρινίου ήταν η πρώτη επιλαχούσα ομάδα για κάλυψη κενής θέσης στην Α΄ ΕΣΚΑΒΔΕ και μετά την άνοδο της Γ.Ε. Αγρινίου στη Γ΄ Εθνική θα αγωνιστούν τελικά στη μεγαλύτερη κατηγορία της τοπικής Ένωσης. Η ομάδα με έγγραφό της ανακοίνωσε πως θα καλύψει την κενή θέση που δημιουργήθηκε, παρότι είχε προετοιμαστεί για να αγωνιστεί σε κατώτερη κατηγορία.\nΈπειτα από συνεδρίαση του Διοικητικού Συμβουλίου των Αργοναυτών Αγρινίου στις 3/10/2017 αποφασίστηκε να γίνει δεκτή η πρόταση της ΕΣΚΑΒΔΕ για άνοδο της ομάδας μας από τη Β΄ Ανδρών στην Α΄ Ανδρών Α΄ Όμιλος όπου προέκυψε η ανάγκη κάλυψης μιας θέσης που έμεινε κενή.\nΗ απόφαση πάρθηκε έχοντας γνώση των δυσκολιών που θα αντιμετωπίσουμε, καθώς η ομάδα μας προετοιμάστηκε για να συμμετάσχει σε κατώτερη κατηγορία.\nΚάθε ταξίδι ξεκινά με ένα απλό βήμα... Αυτό είναι το πρώτο.\nΕυχαριστούμε που μας δίνετε αυτή τη δυνατότητα.


Εξάγωνο Αφροδίτης-Άρη, ερωτικές περιπέτειες... - ΑΓΡΟΤΙΚΑ ΝΕΑ\nΑρχική Εξάγωνο Αφροδίτης-Άρη, ερωτικές περιπέτειες…\nΚυριακή, 12 Μαΐου 201922:18\nΣτις 14/05 η Αφροδίτη από το ζώδιο του Κριού θα σχηματίσει όψη τριγώνου με τον κυβερνήτη του Κριού τον Άρη ο οποίος συνεχίζει για λίγο ακόμα το ταξίδι του στο ζώδιο των Διδύμων (29ο 00’). Όταν αυτοί οι δύο πλανήτες συναντιούνται συμβαίνουν πολύ όμορφα πράγματα γύρω μας. Η όψη εξαγώνου της Αφροδίτης με τον Άρη μπορεί να διατηρεί το πάθος και την ορμή των δύο αυτών πλανητών, ωστόσο, έχει το πλεονέκτημα ότι μπορεί να εκφραστεί με διάρκεια, αρμονία και ευγένεια. Ενώ κάτω από την επιρροή της όψης εξαγώνου Αφροδίτης – Άρη έχουμε την δυνατότητα να προχωρήσουμε σε σημαντικές επαγγελματικές και οικονομικές συνεργασίες, να ενισχύσουμε την δημοτικότητα μας, να είμαστε διεκδικητικοί στο παιχνίδι του φλερτ και του έρωτα, να έχουμε ευχάριστες και συναρπαστικές γνωριμίες, ενώ σε προσωπικό επίπεδο, έχουμε την δυνατότητα να ζήσουμε συναρπαστικές στιγμές έρωτα και πάθους και να κρατήσουμε την ερωτική φλόγα στην σχέση μας δυνατή χωρίς όμως αυτή να λειτουργήσει καταστροφικά. Η όψη εξαγώνου των δύο αυτών γεμάτου πάθους πλανητών θα επηρεάσουν θετικά τα ζώδια του Παρορμητικού Σταυρού (Κριούς, Καρκίνους, Ζυγούς, Αιγόκερους) του Μεταβλητού Σταυρού (Δίδυμους, Παρθένους, Τοξότες, Ιχθύες) και τους Λέοντες του 3ου δεκαημέρου, καθώς και όσους έχουν προσωπικούς πλανήτες ή Ωροσκόπο σε αυτή τη μοίρα. Ας δούμε πως θα επηρεάσει αυτή η τυχερή όψη και τα 12 ζώδια. Η θετική επιρροή της όψης ισχύει για 5 ημέρες -/+.\nΈνα από τα δυνατά σας όπλα αυτή τη χρονική περίοδο για εσάς τους Κριούς είναι η γοητεία σας. Η θετική όψη εξαγώνου που θα σχηματίσει η Αφροδίτη λίγο πριν αποχωρήσει από το ζώδιο σας με τον κυβερνήτη του ζωδίου σας Άρη ο οποίος και αυτός συνεχίζει για λίγες ακόμα ημέρες το ταξίδι του στο ζώδιο των Διδύμων, θα σας βοηθήσει να κερδίσετε τις εντυπώσεις, κατά τη διάρκεια των συζητήσεων που θα έχετε στο χώρο της εργασίας σας . Ενώ σε προσωπικό επίπεδο, μην διστάσετε να αφήσετε τον εαυτό σας ελεύθερο να εκφράσει τα συναισθήματα του στον/στην σύντροφο σας. Το μόνο σίγουρο είναι ότι θα ζήσετε στιγμές έντονου έρωτα και πάθους.\nΓεμάτοι όνειρα είστε αυτή τη χρονική περίοδο εσείς οι Ταύροι. Η όψη εξαγώνου που θα σχηματίσει η κυβερνήτης του ζωδίου σας Αφροδίτη από το ζώδιο του Κριού με τον Άρη από το ζώδιο των Διδύμων, θα σας βοηθήσει να προχωρήσετε σε μια οικονομική συμφωνία η οποία, θα σας βοηθήσει να διαφυλάξετε τα κεκτημένα σας, ωστόσο, για λίγο καιρό θα πρέπει να μείνει μυστική . Ενώ σε προσωπικό επίπεδο, θα είστε ιδιαίτερα κτητικοί και γεμάτοι πάθος με τον / την ερωτική σας σύντροφο.\nΠερίοδος έντονης δράσης είναι αυτή για εσάς τους Διδύμους. Η όψη εξαγώνου που θα σχηματίσει η Αφροδίτη από το ζώδιο του Κριού με τον Άρη λίγο πριν αποχωρήσει από το ζώδιο σας , θα σας βοηθήσει να κάνετε πράξη τα επαγγελματικά σας σχέδια, και το πιο σημαντικό, θα έχετε τη σημαντική βοήθεια των φίλων σας. Ενώ σε προσωπικό επίπεδο, είναι πιθανό να δημιουργηθεί μια ερωτική σχέση με ένα άτομο από φιλικό σας περιβάλλον.\nΜε την καριέρα και την δημόσια εικόνα σας ασχολείστε αυτή τη χρονική περίοδο εσείς οι Καρκίνοι. Η όψη εξαγώνου που θα σχηματίσει η Αφροδίτη από το ζώδιο του Κριού με τον Άρη από το ζώδιο των Διδύμων , θα σας βοηθήσει να προχωρήσετε τα νέα επαγγελματικά σας σχέδια τα οποία όταν υλοποιηθούν θα σας φέρουν στην κορυφή. Ενώ σε προσωπικό επίπεδο, είναι πιθανό να δημιουργηθεί μια ερωτική σχέση με ένα άτομο από το χώρο της εργασίας σας η οποία θα πρέπει να μείνει κρυφή. Φυσικά, αυτό το γεγονός θα είναι και η αιτία ώστε η ένταση και το πάθος να περισσεύει.\nΑυτή η χρονική περίοδος είναι μια από τις καλύτερες της χρονιάς για εσάς τους Λέοντες.\nΗ θετική όψη εξαγώνου που θα σχηματίσει η Αφροδίτη από το φιλικό για εσάς ζώδιο του Κριού με τον Άρη από ζώδιο των Διδύμων, θα σας βοηθήσει να κυνηγήσετε τα νέα επαγγελματικά σας σχέδια, ενώ παράλληλα θα σας δώσει μεγάλη κοινωνικότητα και επιτυχία στις σχέσεις σας με το άλλο φύλο. Ωστόσο, θα πρέπει να είστε προσεχτικοί γιατί οι πειρασμοί θα είναι πολλοί.\nΠιο σίγουροι για το μέλλον σας αισθάνεστε εσείς οι Παρθένοι . Η θετική όψη εξαγώνου που θα σχηματίσει η Αφροδίτη από το ζώδιο του Κριού με τον Άρη από το ζώδιο του Τοξότη, θα σας βοηθήσει να προχωρήσετε σε μια σημαντική οικονομική συνεργασία που κυνηγούσατε καιρό. Ενώ σε προσωπικό επίπεδο, αισθάνεστε πολύ καλά με τον εαυτό σας και αυτό βγαίνει με τον καλύτερο τρόπο και στην σεξουαλική σας ζωή.\nΙδιαίτερα καλή είναι αυτή η χρονική περίοδος για τις διαπροσωπικές σας σχέσεις. Η θετική όψη εξαγώνου που θα σχηματίσει η κυβερνήτης του ζωδίου σας Αφροδίτη από το ζώδιο του Κριού με τον Άρη από το φιλικό για εσάς ζώδιο των Διδύμων , θα σας βοηθήσει να προχωρήσετε σε νέες επαγγελματικές συνεργασίες. Ενώ σε προσωπικό επίπεδο, είναι πιθανό να έχετε μια ερωτική περιπέτεια σε ένα ταξίδι.\nΗ θετική όψη εξαγώνου που θα σχηματίσει η Αφροδίτη από το ζώδιο του Κριού με τον συγκυβερνήτη του ζωδίου σας Άρη ο οποίος συνεχίζει το ταξίδι του στο ζώδιο των Διδύμων, θα σας βοηθήσει να ισχυροποιήσετε την παρουσία σας στο χώρο της εργασίας σας με μια νέα οικονομική συνεργασία. Ενώ, σε προσωπικό επίπεδο αισθάνεστε πιο όμορφοι και ερωτεύσιμοι από κάθε άλλη φορά .\nΔημιουργικοί και ερωτικοί αισθάνεστε αυτή τη χρονική περίοδο εσείς οι Τοξότες. Η θετική όψη εξαγώνου που θα σχηματίσει η Αφροδίτη από το φιλικό για εσάς ζώδιο του Κριού με τον Άρη από το ζώδιο των Διδύμων, θα σας βοηθήσει να εκφράσετε την δημιουργικότητα σας αβίαστα. Ενώ σε προσωπικό επίπεδο, μια νέα γνωριμία θα σας βάλει σε ευχάριστες περιπέτειες.\nΜόνο βαρετή δεν είναι η καθημερινότητα σας αυτή τη χρονική περίοδο. Η θετική όψη εξαγώνου που θα σχηματίσει η Αφροδίτη από το ζώδιο του Κριού με τον Άρη από το ζώδιο των Διδύμων , θα σας βοηθήσει να προχωρήσετε στην οικονομική εκμετάλλευση ενός ακινήτου. Ενώ, ιδιαίτερα ευχάριστα θα είναι τα νέα για τα θέματα υγείας των οικείων σας.\nΈτοιμοι για νέες περιπέτειες είστε αυτή τη χρονική περίοδο εσείς οι Υδροχόοι. Η θετική όψη εξαγώνου που θα σχηματίσει η Αφροδίτη από το ζώδιο του Κριού με τον Άρη από το φιλικό για εσάς ζώδιο των Διδύμων, θα κάνει ιδιαίτερα εκφραστικό και πειστικό το λόγο σας. Ενώ σε προσωπικό επίπεδο, είναι πιθανό έχετε μια ευχάριστη ερωτική περιπέτεια σε ένα επαγγελματικό ταξίδι.\nΙδιαίτερα προστατευτικοί με τους αγαπημένους σας είστε αυτή τη χρονική περίοδο εσείς οι Ιχθύες . Η θετική όψη εξαγώνου που θα σχηματίσει η Αφροδίτη από το ζώδιο του Κριού με τον Άρη από το ζώδιο των Διδύμων , θα σας βοηθήσει να προστατεύσετε τα οικονομικά της οικογένειας σας. Ενώ σε προσωπικό επίπεδο, θα μάθετε να απολαμβάνετε χωρίς ενοχές όχι μόνο τον έρωτα αλλά και τις μικρές πολυτέλειες της ζωής.\nΗ συγκινητική αφιέρωση του Λάκη Λαζόπουλου στη μνήμη της Αλίκης – News.gr\nΟ Καραφώτης στο πλευρό του Ρήγα λίγο πριν ξεκινήσει η περιπέτεια του ηθοποιού


Φωτιά τώρα σε αυτοκίνητο στην Πατησίων - Sputnik Ελλάδα\n16:19 27 ΙΑΝΟΥΑΡΙΟY 2021\n13:29 02.01.2021 (ΕΝΗΜΕΡΩΘΗΚΕ 14:28 02.01.2021) Λήψη σύντομου url\nΣτους καπνούς τυλίχθηκε αυτοκίνητο στην Πατησίων, μετά από φωτιά που εκδηλώθηκε.\nΣτιγμιότυπο από τη φωτιά που ξέσπασε σε αυτοκίνητο στην Πατησίων.\nΤο περιστατικό έλαβε χώρα στην Πατησίων στο ύψος της πλατείας Αττικής.\nΣτις φλόγες τυλίχθηκε αυτοκίνητο στην Πατησίων.\nΕν τω μεταξύ, λόγω της φωτιάς, σημειώθηκαν και μικρές εκρήξεις.\nΦωτιά σε αυτοκίνητο στην Πατησίων.\nΜέχρι στιγμής, δεν υπάρχουν πληροφορίες για τραυματισμούς από το συμβάν.\nΠατησίων, φωτιά, αυτοκίνητο, όχημα


Kingbet Μεγάλο ντέρμπι στην πρωτεύουσα | kingbet.net\nΗ δευτεραθλήτρια Μεξικού Κρους Ασούλ υποδέχεται την πρωταθλήτρια Βορείου/Κεντρικής Αμερικής Τσίβας Γκουανταλαχάρα, σε μία αναμέτρηση που προφανώς επισκιάζει τα υπόλοιπα αποψινά παιχνίδια. Για το 2/2 η Μοντερέι απέναντι στη Λεόν, ενώ Πούμας και Τίγκρες θέλουν να κάνουν σεφτέ στις νίκες στο τρέχον Κλαουσούρα.\nΤο Απερτούρα και το Κλαουσούρα είναι δύο ξεχωριστές διοργανώσεις και κατά συνέπεια υπάρχουν δύο πρωταθλήτριες κάθε χρόνο. Οι 18 ομάδες αγωνίζονται μεταξύ τους σε ένα γύρο 17 αγωνιστικών. Με την ολοκλήρωση της κανονικής περιόδου αρχίζουν τα πλέι-οφ (λιγκίγια) μεταξύ των πρώτων 8. Το σύστημα είναι νοκ-άουτ και οι αγώνες διπλοί. Οι ομάδες που θα φτάσουν στους τελικούς εξασφαλίζουν τη συμμετοχή τους στο Τσάμπιονς Λιγκ της Concacaf 2020, εκεί όπου ήδη έχουν προκριθεί η Κλαμπ Αμέρικα (ως πρωταθλήτρια στο Απερτούρα 2018) και η Κρους Ασούλ (ως δευτεραθλήτρια στο Απερτούρα 2018). Υποβιβάζεται η τελευταία της ειδικής κατάταξης παραμονής που διαμορφώνεται με βάση τα αποτελέσματα των τριών τελευταίων ετών (Απερτούρα 2016, Κλαουσούρα 2017, Απερτούρα 2017, Κλαουσούρα 2018, Απερτούρα 2018, Κλαουσούρα 2019).\nΤα κριτήρια ισοβαθμίας για την κατάταξη της κανονικής περιόδου είναι κατά σειρά τα εξής: 1) Διαφορά τερμάτων, 2) Καλύτερη επίθεση, 3) Τα μεταξύ τους παιχνίδια 4) Καλύτερη εκτός έδρας επίθεση στα μεταξύ τους παιχνίδια, 5) Καλύτερη θέση στην ειδική βαθμολογία παραμονής, 6) Καλύτερη θέση στη βαθμολογία Fair-Play, 7) Κλήρωση.\nΜΟΝΤΕΡΕΪ – ΛΕΟΝ (01:00)\nΓήπεδο: ΜΠΑΝΚΟΜΕΡ (54.000), ΜOΝΤΕΡΕΪ\nΑπόσταση: 695 ΧΛΜ.\nΣετ αποδόσεων: 1.64 – 3.93 – 5.15\nΑΠΕΡΤΟΥΡΑ: ΛΕΟΝ – ΜΟΝΤΕΡΕΪ 0-2\n* Παράδοση (τελευταία 10ετία με γηπεδούχο τη Μοντερέι): 4-2-1\n* Παράδοση (τελευταία 10ετία συνολικά): 9-2-4\n* Στις 8 πιο πρόσφατες συγκρούσεις τους η Μοντερέι έχει διατηρηθεί αήττητη (6 νίκες, 2 ισοπαλίες).\nΡεπορτάζ: Είναι ένα από τα φαβορί για τον τίτλο και ίσως η κορυφαία ομάδα της χώρας αυτή την περίοδο. Προχώρησε σε πολύ ποιοτικές μεταγραφές (ξεχωρίζει ασφαλώς το όνομα του διεθνή Αργεντινού μεσοεπιθετικού Μέσα), ενώ στην πρεμιέρα συνέτριψε 5-0 την – επίσης ενισχυμένη – Πατσούκα. Στο ημίχρονο το σκορ ήταν 1-0, όμως στην επανάληψη ήταν καταιγιστική πετυχαίνοντας τέσσερα τέρματα σε διάστημα 33 λεπτών. Δύο γκολ σημείωσε ο Αργεντινός επιθετικός Ροχέλιο Φούνες Μόρι, που είναι δίδυμος αδερφός του διεθνή κεντρικού αμυντικού Ραμίρο.\nBet info: Εχει νικήσει στα 7 πιο πρόσφατα εντός έδρας παιχνίδια της στο πρωτάθλημα.\nΑγωνιστικά νέα: Δεν αντιμετωπίζει αγωνιστικά προβλήματα, ενώ ενδέχεται να πάρει χρόνο συμμετοχής ο Μέσα.\nΠιθανή ενδεκάδα (4-4-2): Μπεραβέρο – Μεδίνα, Μόντες, Ν. Σάντσες, Βανχιόνι – Παμπόν, Χ. Γκονσάλες, Κ. Ροντρίγκες, Γκαγιάρδο – Ροχέλιο Φούνες Μόρι, Ουρτάδο.\nΡεπορτάζ: Προέρχεται από ένα απογοητευτικό Απερτούρα όπου κατέλαβε μόλις τη 14η θέση, όμως ενόψει Κλαουσούρα εμφανίζεται ενισχυμένη. Στην πρεμιέρα έφτασε μία ανάσα από τη νίκη επί της πολύ ισχυρής Τίγκρες, αλλά ισοφαρίστηκε στις καθυστερήσεις (2-2). Τα τέρματά της σημείωσαν ο Παραγουανός επιθετικός Βάλτερ Γκονσάλες στο 11’ και ο Κολομβιανός εξτρέμ Μορένο στο 89’.\nΤην περασμένη Τετάρτη ξεκίνησε τις υποχρεώσεις της και στο Κύπελλο παρατάσσοντας αναπληρωματικούς και γνωρίζοντας εντός έδρας ήττα 0-1 από την Αλεμπρίχες της 2ης κατηγορίας. Ετσι έφτασε στις 7 συνεχόμενες αναμετρήσεις χωρίς νίκη σε όλες τις διοργανώσεις (0-4-3). Την προσεχή Τετάρτη δοκιμάζεται στην έδρα της Κρους Ασούλ για τη 2η αγωνιστική των ομίλων της διοργάνωσης.\nBet info: Προέρχεται από 4/5 under σε όλες τις διοργανώσεις.\nΑγωνιστικά νέα: Ενδέχεται να κάνει το ντεμπούτο του ο νεοαποκτηθείς μέσος Οτσόα. Στην κορυφή της επίθεσης παραμένει ο Παραγουανός Βάλτερ Γκονσάλες.\nΠιθανή ενδεκάδα (4-2-3-1): Κότα – Ναβάρο, Α. Μοσκέρα, Τεσίγιο, Ο. Ροντρίγκες – Ακίνο, Χ. Ροντρίγκες – Σαμπουέσα, Μόντες, Γιάιρο Μορένο – Βάλτερ Γκονσάλες.\nΕΚΤΙΜΗΣΗ: Η Μοντερέι έχει σίγουρα τον πρώτο λόγο για τη νίκη. Δε συγκινούν ιδιαίτερα οι αποδόσεις του άσου, δεν καθιστούν όμως και απαγορευτική την επιλογή του. (1)\nΚΡΟΥΣ ΑΣΟΥΛ – ΤΣΙΒΑΣ ΓΚΟΥΑΝΤΑΛΑΧΑΡΑ (03:00)\nΚωδ. ΟΠΑΠ: 1143\nΓήπεδο: ΑΖΤΕΚΑ (87.000), ΜΕΞΙΚΟ ΣΙΤΙ\nΣετ αποδόσεων: 1.77 – 3.37 – 5.00\nΑΠΕΡΤΟΥΡΑ: ΤΣΙΒΑΣ - ΚΡΟΥΣ ΑΣΟΥΛ 0-1\n* Παράδοση (τελευταία 10ετία με γηπεδούχο την Κρους Ασούλ): 2-6-1\n* Παράδοση (τελευταία 10ετία συνολικά): 7-9-3\n* Οι 5 πιο πρόσφατες συγκρούσεις τους με γηπεδούχο την Κρους Ασούλ έληξαν με goal/goal.\n* Αναμέτρηση ανάμεσα στους δύο εκ των τεσσάρων διαχρονικά μεγάλων στο μεξικανικό ποδόσφαιρο. Οι άλλοι δύο σύλλογοι που φέρουν αυτό τον τίτλο είναι η Αμέρικα και η Πούμας.\nΡεπορτάζ: Εχει σαν αποκλειστικό στόχο την κατάκτηση του πρωταθλήματος, καθώς οι 42 διοργανώσεις χωρίς τίτλο είναι τεράστιο νούμερο για το μέγεθός της (τελευταία κατάκτηση το Απερτούρα 1997). Πάντως η συμμετοχή της στους τελικούς του Απερτούρα της έχει ήδη εξασφαλίσει ένα εισιτήριο για το Τσάμπιονς Λιγκ Concacaf του 2020.\nΣτην πρεμιέρα του πρωταθλήματος αναδείχτηκε ισόπαλη 1-1 εκτός έδρας με την Πουέμπλα μετά από μέτρια εμφάνιση. Προηγήθηκε στο 25’ με τον εξτρεμ Ελίας Ερνάντες, για να δεχτεί την ισοφάριση τέσσερα λεπτά αργότερα με πέναλτι. Μάλιστα στην επανάληψη κινδύνεψε σε αρκετές φάσεις να ηττηθεί και γενικά προβλημάτισε με την απόδοσή της. Την Τετάρτη ξεκινά και τις υποχρεώσεις της στο Κύπελλο υποδεχόμενη τη Λεόν.\nΕν τω μεταξύ ο Αργεντινός αμυντικός χαφ Μαρκόνε (30/0), μετά από μόλις 6 μήνες παρουσίας στο σύλλογο (αγοράστηκε τον Ιούνιο από τη Λανούς έναντι 5 εκ. Ευρώ), επιστρέφει στην πατρίδα του και θα συνεχίσει την καριέρα του στην πρωταθλήτρια Μπόκα Τζούνιορς. Το κόστος της μεταγραφής αναμένεται να φτάσει τα 7 εκ Ευρώ! O τεχνικός Καϊξίνια σε δηλώσεις που έκανε επί του θέματος τόνισε τα εξής: «Ημασταν προετοιμασμένοι για το ενδεχόμενο να φύγει ο Μαρκόνε. Αλλωστε το ότι μία τόσο μεγάλη ομάδα ζητά έναν παίκτη μας δείχνει ότι κάνουμε σωστή δουλειά εδώ πέρα».\nΙδιαίτερο είναι το αποψινό ματς για τον 22χρονο Πινέδα που θα αντιμετωπίσει την ομάδα στην οποία αγωνίστηκε τα τελευταία τρία χρόνια. Σε δηλώσεις που έκανε ξεκαθάρισε ότι σε περίπτωση που σκοράρει δε θα πανηγυρίσει από σεβασμό στο σύλλογο με τον οποίο ανδρώθηκε ποδοσφαιρικά.\nBet info: Προέρχεται από 8 under σε όλες τις διοργανώσεις.\nΑγωνιστικά νέα: Εκτός αποστολής ο Μαρκόνε που διαπραγματεύεται τη μεταγραφή του στην Μπόκα. Στη θέση του θα αγωνιστεί μία αρκετά αξιόπιστη λύση, ο Ραφαέλ Μπάκα (25/0).\nΠιθανή ενδεκάδα (4-2-3-1): Κορόνα – Μαντουένια, Πάμπλο Αγκιλάρ, Χούλιο Ντομίνγκες, Αλντρέτε - Μπάκα, Πινέδα – Εντγκαρ Μέντες, Αλβαράδο, Ελίας Ερνάντες – Καουτερούτσιο.\nΡεπορτάζ: Μπήκε με το δεξί στη νέα σεζόν επικρατώντας εντός έδρας 2-0 της Τιχουάνα, χάρη στα τέρματα του πρώην επιθετικού του Ολυμπιακού Πουλίδο στο 55’ και του μέσου Μπρισουέλα στο 94’. Δεν εντυπωσίασε αλλά ήταν σαφώς ανώτερη από την αντίπαλό της.\nΜεσοβδόμαδα νίκησε εκτός έδρας 2-1 τη Σιμαρόνες (ομάδα 2ης κατηγορίας) για την 1η αγωνιστική της φάσης των ομίλων του Κυπέλλου, παρατάσσοντας ως επί το πλείστον αναπληρωματικούς. Τα γκολ σημείωσαν ο αμυντικός Μαρίν στο 13’ και ο επιθετικός Γκοντίνιες στο 24’. Την Τρίτη υποδέχεται για τη 2η αγωνιστική την Ταπατσούλα που αγωνίζεται επίσης στη 2η κατηγορία.\nBet info: Σε εγχώριο επίπεδο δεν έχει ηττηθεί σε καμία από τις 11 πιο πρόσφατες εξόδους της (6 νίκες, 5 ισοπαλίες)!\nΑγωνιστικά νέα: Δύσκολα θα προλάβει ο – διεθνής με την ολυμπιακή ομάδα – αμυντικός χαφ Μίκαελ Πέρες (13/0) που προέρχεται από τραυματισμό. Εκτός αποστολής έμεινε ο μέσος Χαβιέ Εντουάρντο Λόπες (18/3) που θα χειρουργηθεί στο πόδι και θα επιστρέψει σε περίπου ένα μήνα. Απουσιάζει και ο νεοαποκτηθείς αμυντικός χαφ Βιγιαλπάντο λόγω μυϊκών ενοχλήσεων. Τον αντικαθιστά πιθανότατα ο 22χρονος Μπελτράν (15/0). Τέλος, τιμωρημένος είναι ο μέσος Χεσούς Σάντσες (26/0) που αποβλήθηκε στις καθυστερήσεις του αγώνα με την Τιχουάνα από τον πάγκο και χωρίς καν να έχει πάρει χρόνο συμμετοχής σε εκείνο το παιχνίδι.\nΠιθανή ενδεκάδα (4-2-3-1): Γκουντίνιο – Φαν Ρανκίν, Χ. Περέιρα, Μιέρ, Πόνσε – Χ. Μολίνα, Μπελτράν – Μπρισουέλα, Πουλίδο, Σισνέρος – Ε. Βέγκα.\nΕΚΤΙΜΗΣΗ: Μεγάλο ντέρμπι ανάμεσα σε δύο από τους διαχρονικά τέσσερις μεγάλους του μεξικάνικου ποδοσφαίρου. Τα σετ αποδόσεων είναι ιδιαίτερα φιλικά με τους γηπεδούχους και άρα μας ωθούν στη στήριξη των φιλοξενούμενων, έστω και με κάλυψη. (X2)\nΠΑΤΣΟΥΚΑ – ΚΕΡΕΤΑΡΟ (03:06)\nΓήπεδο: ΙΝΤΑΛΓΚΟ (30.000), ΠΑΤΣΟΥΚΑ ΝΤΕ ΣΟΤΟ\nΣετ αποδόσεων: 1.74 – 3.75 – 4.35\nΑΠΕΡΤΟΥΡΑ: ΚΕΡΕΤΑΡΟ – ΠΑΤΣΟΥΚΑ 1-0\n* Παράδοση (τελευταία 10ετία με γηπεδούχο την Πατσούκα): 6-3-2\n* Παράδοση (τελευταία 10ετία συνολικά): 10-5-8\n* Οι 8 πιο πρόσφατες συγκρούσεις τους τελείωσαν με no goal, ενώ οι 7 εξ αυτών ήταν και under.\nΡεπορτάζ: Ο φετινός της στόχος είναι να επιστρέψει σε πρωταγωνιστικό ρόλο και για αυτό κινήθηκε αρκετά δυναμικά στο μεταγραφικό παζάρι προσθέτοντας ποιότητα στο ρόστερ της, με το όνομα του διεθνή Κολομβιανού εξτρέμ Καρντόνα (Μπόκα Τζούνιορς, 11/3). Όμως η πρεμιέρα της στο πρωτάθλημα ήταν εφιαλτική, καθώς ηττήθηκε 5-0 από τη Μοντερέι, δεχόμενη τα τέσσερα γκολ στην επανάληψη. Φάνηκε ξεκάθαρα η έλλειψη ομοιογένειας λόγω των πολλών νέων προσώπων.\nΣτο Κύπελλο κατάφερε να διασκεδάσει κάπως τις εντυπώσεις και να επιβληθεί 2-1 εκτός έδρας της Ατλάντε (ομάδα 2ης κατηγορίας). Βρέθηκε πίσω στο σκορ στο 19’, όμως ανέτρεψε άμεσα την κατάσταση με τέρματα των δύο Αργεντινών επιθετικών Μπούστος στο 29’ και Σόσα στο 33’.\nBet info: Είναι αήττητη στα τελευταία 11 εντός έδρας παιχνίδια της σε όλες τις διοργανώσεις (6-5-0), όμως έχει δεχτεί γκολ και στα 6 πιο πρόσφατα!\nΑγωνιστικά νέα: Είναι αρκετά πιθανό να κάνει το ντεμπούτο του ως βασικός ο Καρντόνα. Σε αυτό το ενδεχόμενο το πιθανότερο είναι να μείνει ο Χάρα στον πάγκο.\nΠιθανή ενδεκάδα (4-3-3): Μπλάνκο – Ρ. Λόπες, Ταπίας, Ο. Μουρίγιο, Ε. Γκαρσία – Παντίγια, Χ. Ερνάντες, Γκουσμάν – Καρντόνα, Σαγάλ, Ντάβιλα.\nΡεπορτάζ: Μπήκε με το αριστερό στο νέο πρωτάθλημα, γνωρίζοντας εντός έδρας ήττα 1-2 από την Ατλας. Προηγήθηκε στο 40’ με τον Βραζιλιάνο επιθετικό Σαμβέσο Ντα Σίλβα, αλλά ισοφαρίστηκε σχεδόν με τη σέντρα και δέχτηκε το καθοριστικό δεύτερο τέρμα στα πρώτα λεπτά της επανάληψης.\nΒρίσκεται πολύ κοντά σε συμφωνία με τον Κολομβιανό επιθετικό Ντελ Βάγιε της Μιγιονάριος (54/16 πέρσι) για μονοετή δανεισμό με οψιόν αγοράς. Εάν δεν υπάρξει θέμα με τις ιατρικές εξετάσεις που θα υποβληθεί θα ανακοινωθεί – ίσως και εντός της ημέρας – η απόκτησή του. Από την άλλη είναι αρκετά πιθανό η αποχώρηση του Σαμβέσο Ντα Σίλβα,. Ο οποίος έχει αρκετές προτάσεις από ομάδες του εξωτερικού.\nΠέρα από το θέμα του επιθετικού, αναζητά και έναν έμπειρο τερματοφύλακα για να καλύψει το κενό του Βραζιλιάνου Τιάγκο Βόλπι που επέστρεψε στην πατρίδα του ως δανεικός στη Σάο Πάουλο.\nBet info: Εχει ηττηθεί μόλις σε μία από τις 7 τελευταίες της εξόδους στο πρωτάθλημα (2-4-1).\nΑγωνιστικά νέα: Δεν αναμένονται αλλαγές στο βασικό σχήμα, ενώ στην κορυφή της επίθεσης παραμένει ο Σαμβέσο, παρόλη τη φημολογία σχετικά με πιθανή αποχώρησή του.\nΠιθανή ενδεκάδα (4-3-3): Γκαλσελέ – Κοράλ, Νοβαρέτι, Α. Πέρες, Σαμούδιο – Γκόμες, Γκιέμες Λόπες, Ρουίς – Βιγιάλμπα Μπάριος, Σαμβέσο Ντα Σίλβα, Μπρίτος.\nΕΚΤΙΜΗΣΗ: Το λογικό προβάδισμα το έχουν οι γηπεδούχοι που υπερτερούν ποιοτικά. Όμως υπάρχει ξεκάθαρα έλλειψη ομοιογένειας λόγω των πολλών νέων προσώπων, αντίθετα η Κερέταρο δεν έχει σημαντικές μεταβολές στο ρόστερ της. Είναι προτιμότερο να πάμε στο σύνηθες σύνολο τερμάτων. (2-3 γκολ)\nΤΙΧΟΥΑΝΑ – ΤΙΓΚΡΕΣ (05:00)\nΓήπεδο: ΚΑΛΙΕΝΤΕ (27.000), ΤΙΧΟΥΑΝΑ\nΑπόσταση: 2.350 ΧΛΜ.\nΣετ αποδόσεων: 2.85 – 3.00 – 2.55\nΑΠΕΡΤΟΥΡΑ: ΤΙΓΚΡΕΣ – ΤΙΧΟΥΑΝΑ 1-0\n* Παράδοση (τελευταία 10ετία με γηπεδούχο την Τιχουάνα): 1-3-4\n* Παράδοση (τελευταία 10ετία συνολικά): 3-5-9\n* Στις 7 πιο πρόσφατες συγκρούσεις τους έχει επιβληθεί η Τίγκρες ισάριθμες φορές, διατηρώντας μάλιστα σε όλες απαραβίαστη την εστία της!\nΡεπορτάζ: Προσπάθησε στην έδρα της Τσίβας και κατάφερε για ένα ημίχρονο να διατηρήσει την εστία της ανέπαφη. Όμως στην επανάληψη δεν άντεξε δεχόμενη δύο γκολ, με αποτέλεσμα το ντεμπούτο του Κολομβιανού τεχνικού Οσκαρ Παρέχα να συνδυαστεί με ήττα. Ο νεοαποκτηθείς Αργεντινός κεντρικός αμυντικός Ντιέγκο Μπραγκέρι αγωνίστηκε σε όλο το 90λεπτο αφήνοντας σε γενικές γραμμές καλές εντυπώσεις. Με αυτή την ήττα συμπλήρωσε 9 συνεχόμενα παιχνίδια σε όλες τις διοργανώσεις χωρίς νίκη (7 ήττες).\nΤην Τρίτη μπαίνει και στη μάχη του Κυπέλλου υποδεχόμενη την Ατλάντε, ομάδα 2ης κατηγορίας.\nBet info: Στα 4 τελευταία εντός έδρας παιχνίδια της σε όλες τις διοργανώσεις έχει πάρει μόλις ένα βαθμό (0-1-3).\nΑγωνιστικά νέα: Δεν αναμένονται αλλαγές σε σχέση με την ενδεκάδα της πρεμιέρας.\nΠιθανή ενδεκάδα (4-4-2): Λαχούδ – Νάβα, Χ. Βελάσκες, Μπραγκιέρι, Φουέντες – Χ. Ριβέρο, Ντ. Ροντρίγκες, Λ. Τσάβες, Ντ. Γκονσάλες – Λουσέρο, Καστίγιο.\nΡεπορτάζ: Αποτελεί ένα από τα φαβορί, τόσο για την κατάκτηση του πρωταθλήματος όσο και για το Τσάμπιονς Λιγκ της Concacaf. Πάντως στην πρεμιέρα της στο φετινό Κλαουσούρα δεν ήταν καλή και γλίτωσε την ήττα από τη Λεόν μόλις στο 5ο λεπτό των καθυστερήσεων χάρη σε εύστοχη εκτέλεση πέναλτι του Γάλλου επιθετικού Ζινιάκ. Είχε προηγηθεί στο 6ο λεπτό με τον διεθνή εξτρέμ Χαβιέ Ακίνο αλλά οι γηπεδούχοι ισοφάρισαν στο 11’ και πήραν προβάδισμα στο …89’. Γενικά είχε την υπεροχή και τις περισσότερες τελικές, αλλά ήταν κάπως φλύαρη. Ο νεοαποκτηθείς Κολομβιανός εξτρέμ Λουίς Κινιόνες ξεκίνησε βασικός και έγινε αλλαγή στα μισά της επανάληψης.\nBet info: Προέρχεται από 8/10 goal/goal σε όλες τις διοργανώσεις.\nΑγωνιστικά νέα: Αμφίβολος ο διεθνής εξτρέμ Ακίνο (18/5) που αποχώρησε τραυματίας στα μισά του πρώτου ημίχρονο του παιχνιδιού με τη Λεόν.\nΠιθανή ενδεκάδα (4-3-3): Γκουσμάν – Λ. Ροντρίγκες, Αγιάλα, Φ. Μέσα, Χ. Ντίας – Πισάρο, Ντουένιας, Ντε Σόουσα – Λ. Κινιόνες, Ζινιάκ, Χ. Ακίνο.\nΕΚΤΙΜΗΣΗ: Η Τίγκρες είναι σαφώς καλύτερη ομάδα και εάν καταφέρει να ανταπεξέρθει στην καυτή ατμόσφαιρα που δημιουργούν οι οπαδοί των γηπεδούχων θα έχει τον πρώτο λόγο για τη νίκη. Επιπλέον έχει και την παράδοση συντριπτικά υπέρ της. Σε πολύ ικανοποιητικές τιμές «άνοιξε» το διπλό. (2)\nΝΕΚΑΞΑ – ΠΟΥΜΑΣ ΟΥΝΑΜ (05:00)\nΓήπεδο: ΒΙΚΤΟΡΙΑ (26.000), ΑΓΚΟΥΑΣΚΑΛΙΕΝΤΕΣ\nΣετ αποδόσεων: 2.40 – 3.20 – 2.90\nΑΠΕΡΤΟΥΡΑ: ΠΟΥΜΑΣ – ΝΕΚΑΞΑ 5-3\nΚΥΠΕΛΛΟ ΑΠΕΡΤΟΥΡΑ: ΠΟΥΜΑΣ – ΝΕΚΑΞΑ 1-3 ΚΑΙ ΝΕΚΑΞΑ – ΠΟΥΜΑΣ 1-0\n* Παράδοση (τελευταία 10ετία με γηπεδούχο τη Νεκάξα): 1-2-1\n* Παράδοση (τελευταία 10ετία συνολικά): 3-3-4\n* Από τις 8 πιο πρόσφατες συγκρούσεις τους, οι 6 τελείωσαν με goal/goal, οι 5 συνδύασαν το goal/goal με over και οι 4 εξ αυτών ήταν και over 3,5.\nΡεπορτάζ: Εμφανίζεται φέτος με νέο προπονητή, τον 51χρονο Γκιγιέρμο Βάσκες, ο οποίος είχε οδηγήσει την Πούμας στην κατάκτηση του πρωταθλήματος στο Κλαουσούρα του 2011. Δεν αγωνίστηκε την 1η αγωνιστική αφού η αναμέτρησή της με την πρωταθλήτρια Αμέρικα αναβλήθηκε. Επαιξε όμως την Τετάρτη για το Κύπελλο, επικρατώντας εκτός έδρας 2-0 της πρωταθλήτριας του Απερτούρα 2ης κατηγορίας Σαν Λουίς. Το τελικό σκορ είχε διαμορφωθεί ήδη από το πρώτο τέταρτο με τα γκολ του επιθετικού Ερέρα (νεοαποκτηθείς ως δανεικός από τη Ρέιντζερς και μετά από ανεπιτυχή εξάμηνη παραμονή στη Σάντος Λαγκούνα) και του διεθνή Αμερικανού αμυντικού Αλβαράδο. Αυτή ήταν και η πρώτη της νίκη σε οποιαδήποτε διοργάνωση μετά από 9 σερί ανεπιτυχείς προσπάθειες (6 ήττες, 3 ισοπαλίες).\nΤην Τρίτη υποδέχεται την Αμέρικα στα πλαίσια της 2η αγωνιστικής της φάσης των ομίλων του Κυπέλλου.\nBet info: Δεν έχει νικήσει στα 5 τελευταία εντός έδρας παιχνίδια της σε όλες τις διοργανώσεις (0-2-3).\nΡεπορτάζ: Η γκρίνια που υπήρχε για τη – μέχρι στιγμής – απουσία της από το μεταγραφικό παζάρι εντάθηκε μετά το αρνητικό της ξεκίνημα στη σεζόν. Στο πρωτάθλημα παραχώρησε ισοπαλία 0-0 στη Βερακρούς που είναι το πρώτο φαβορί για υποβιβασμό. Είχε την υπεροχή και σπατάλησε αρκετές ευκαιρίες, όμως της έλειψε η αποτελεσματικότητα.\nΜεσοβδόμαδα ήρθε μία ακόμα αποτυχία, αυτή τη φορά στο Κύπελλο, καθώς ηττήθηκε εντός έδρας 0-1 από την Ατλας Γκουανταλαχάρα, σε μία αναμέτρηση, πάντως, όπου χρησιμοποίησε αρκετούς αναπληρωματικούς. Την Τετάρτη δίνει το δεύτερο παιχνίδι της στη διοργάνωση, απέναντι σε μία άλλη ομάδα της Γκουανταλαχάρα, την Ουνιβερσιδάδ (2η κατηγορία).\nBet info: Εχει βρει δίχτυα και στις 7 πιο πρόσφατες εξόδους της.\nΑγωνιστικά νέα: Εκτός αποστολής λόγω τραυματισμού οι Παραγουανοί επιθετικοί Κάρλος Γκονσάλες (23/10) και Χουάν Μανουέλ Ιτούρμπε (20/1). Το επιθετικό δίδυμο αναμένεται να συνθέσουν ο Χιλιανός Μόρα και ο 21χρονος Αντόλφο Ερνάντες.\nΠιθανή ενδεκάδα (4-4-2): Σαλντιβάρ – Ροσάλες, Κιντάνα, Αρίμπας, Μεντόσα – Μπαρέρα, Μαλκόρα, Ινιέστρα, Μ. Ροντρίγκες – Μόρα, Α. Ερνάντες.\nΕΚΤΙΜΗΣΗ: Τα πρώτα σετ αποδόσεων δίνουν ως φαβορί τη Νεκάξα. Όμως το μεγάλο όνομα σε αυτό το ζευγάρι είναι η Πούμας που παραμένει μία από τις διεκδικήτριες του τίτλου. Δύσκολα θα την πετύχουμε ξανά σε αποδόσεις που αγγίζουν την τιμή τριπλασιασμού. (2 DNB)


Πρώτο συγκριτικό video για το Elden Ring. / News | Tecvirus\nΠρώτο συγκριτικό video για το Elden Ring.\nPublished on 13 November 2021 at 14:26\nΣτις 4 Νοεμβρίου, ο κόσμος σταμάτησε για να εξετάσει το νέο έργο της FromSoftware, Elden Ring. Εκείνη την Πέμπτη μπορούσαμε να δούμε μεγάλο μέρος του κόσμου τους, NPC, μάχες, μενού, κλπ. Όλα σε ένα gameplay με διάρκεια περίπου 15 λεπτά.\nΩς συνήθως, το κανάλι YouTube "ElAnalistaDeBits", έχει κάνει σύγκριση μεταξύ όλων των κονσολών επόμενης γενιάς. όπου το Xbox Series S συνεχίζει να δείχνει για άλλη μια φορά τις δυνατότητές του, ενώ το Series X και PS5 είναι αρκετά κοντά στις περισσότερες ενότητες.\nΠριν επισημάνουμε ορισμένα δεδομένα της σύγκρισης, πρέπει να θυμόμαστε ότι έχουμε μια κλειστή beta και το παιχνίδι βρίσκεται ακόμα σε εξέλιξη για μερικούς μήνες ακόμα. Όπως έχουμε δει στο βίντεο, η ταχύτητα φόρτωσης είναι σχετικά μικρή, αλλά στο PS5 είναι η μισή από αυτή στο Xbox Series. Ωστόσο, το Xbox σας κερδίζει από την άποψη της ποιότητας στις διαφορετικές λειτουργίες του, αν και με μια πολύ μικρή διαφορά. Τέλος, αναφέρετε ότι, κατά τη διάρκεια της τεχνικής δοκιμής, το Xbox S αποδίδει πολύ καλά στη λειτουργία ποιότητας, φτάνοντας τα 40 καρέ ανά δευτερόλεπτο σε πολλές στιγμές.\n« Previous Η Bethesda μοιράζεται εκπληκτικά artworks από το starfield Το Microsoft store αναβαθμίζεται και θα θυμίζει κάτι από Steam Next »


To Panam μόλις άνοιξε σερβίροντας θεϊκά French Tacos στη Σόλωνος | Athens Voice\n23.03.2022 | 19:21\nTo Panam μόλις άνοιξε σερβίροντας θεϊκά French Tacos στη Σόλωνος\nΤο αγαπημένο street food της Γαλλίας κατέφθασε στην Αθήνα\nPanam: αυθεντικά French Tacos στη Σόλωνος\nΤη στιγμή που σπρώχνω την εκτυφλωτικά μπλε πόρτα του Panam από τα ηχεία ακούγεται γαλλική ραπ και στο τηγάνι ξεροψήνεται μια tortilla. O Baptiste Raffray και ο Guillaume Patelis είναι οι ιδιοκτήτες αυτής της ολοκαίνουργιας γωνιάς στη Σόλωνος. Γάλλος μάγειρας ο πρώτος, Ελληνογάλλος μετρ ο δεύτερος, γνωρίζονται από παιδιά. Και αφού έκαναν το πέρασμά τους από τα εστιατόρια της Γαλλίας «με αστέρια Michelin και όχι» αποφάσισαν πως ήρθε η στιγμή να γυρίσουν στη χώρα που πρωτο-συναντήθηκαν για να ανοίξουν το δικό τους street food στέκι. Τι σερβίρουν; French… Tacos!\nΤα French Tacos είναι ήδη μεγάλο food trend στο εξωτερικό/ Φωτογραφία: Θανάσης Καρατζάς\nΤο Panam μόλις άνοιξε στη Σόλωνος/ Φωτογραφία: Θανάσης Καρατζάς\n«Επειδή μας έλειπαν τα French Tacos εδώ, είπαμε να τα φέρουμε μαζί μας. Είναι το αγαπημένο μας street food στη Γαλλία!», λέει ο Guillaume και μου δίνει μια ζουμερή tortilla με κοτόπουλο, σαλάτα και μια υπέροχη σος τυριού. Τα French Tacos δεν μοιάζουν τόσο με tacos, το μόνο κοινό στοιχείο που έχουν με τη μεξικάνικη λιχουδιά είναι η tortilla, που τυλίγεται πάντως διαφορετικά – πιο πολύ μοιάζει με τροφαντό burrito. Ωστόσο, πρόκειται για μεγάλο food trend στο εξωτερικό, έχει ήδη δραπετεύσει από τα σύνορα της Γαλλίας κάνοντας την εμφάνισή του και σε άλλες χώρες. Ο Guillaume εξηγεί την ιστορία του: «Όλα ξεκίνησαν από μια παρέα στη Lyon, που αναρωτήθηκε “γίνεται η Γαλλία, η χώρα της γαστρονομίας, να μην έχει το δικό της street food;”. Και κάπως έτσι έκαναν ένα mix από όλα τα street food της χώρας και έφτιαξαν τα French Tacos, που παρεμπιπτόντως είναι πάντα στον πληθυντικό: “tacos”, ποτέ” taco”».\nGuillaume Patelis και Baptiste Raffray/ Φωτογραφία: Θανάσης Καρατζάς\nBaptiste Raffray/ Φωτογραφία: Θανάσης Καρατζάς\nΓια να φτιάξεις το French Tacos σου όπως το θες, πρώτα επιλέγεις το μέγεθος: Medium (€6) με μία επιλογή σε κρέας, Large (€7,50) με δύο επιλογές σε κρέας ή Extra Large (€9,50) με τρεις επιλογές σε κρέας. Ύστερα διαλέγεις το κρέας. Θα βρεις τρυφερό κοτόπουλο, τέντερς (δηλαδή το παραφίλετο του κοτόπουλου που πανάρεται και τηγανίζεται), Cordon Bleu, κιμά και Μεργκέζ (καυτερό λουκάνικο με μπαχαρικά από την Αλγερία ή το Μαρόκο, που όπως μου λένε τα παιδιά το τρώνε πολύ στη Γαλλία). Υπάρχει και μία χορτοφαγική επιλογή με μπιφτέκι λαχανικών από αρακά, πιπεριές, καρότο και καλαμπόκι. Στη συνέχεια διαλέγεις γαρνιτούρα: σαλάτα, ντομάτα, κρεμμύδι, καλαμπόκι ή ελιές χωρίς έξτρα χρέωση ή μπέικον, αυγό, τηγανητά κρεμμύδια, τσένταρ, πιπεριές μανιτάρια ή φέτα με +0,50€. Τέλος, διαλέγεις τη σάλτσα σου, θα βρεις 10 διαφορετικές. Πέρα από όλα αυτά, όμως, αυτό που ποτέ δεν λείπει από ένα French Tacos είναι οι τηγανητές πατάτες και η σος τυριού. «Η σος τυριού», λέει ο Baptiste, «είναι τόσο διαδεδομένη στη Γαλλία που δεν αναγράφεται ποτέ στον κατάλογο. Επίσης το κάθε εστιατόριο έχει τη δική του συνταγή, κι εμείς φυσικά έχουμε τη δική μας. Δεν θα σου πω τι τυρί χρησιμοποιούμε, είναι το μυστικό μας!»\nΑπό τα French Tacos δεν λείπουν ποτέ οι τηγανιτές πατάτες και οι σος τυριού/ Φωτογραφία: Θανάσης Καρατζάς\nΤα περισσότερα προϊόντα που χρησιμοποιούνται πάντως στην κουζίνα του Panam είναι premium, ενώ πολλά έρχονται απευθείας από τη Γαλλία. Το αποτέλεσμα είναι κάτι παραπάνω από λαχταριστό και γενναιόδωρα χορταστικό. Δεν το λέω μόνο εγώ, αλλά και οι Γάλλοι που βρίσκονται στην Αθήνα για Erasmus. «Είναι καλύτερο από τα French Tacos της Γαλλίας!» δηλώνουν.\nΕκτός από τα French Tacos θα βρεις επίσης χειροποίητα γλυκά με μειωμένη ζάχαρη που φτιάχνονται εδώ (μπορεί να πετύχεις από μους σοκολάτας μέχρι τιραμισού), ενώ για να συνοδεύσεις το γεύμα σου θα βρεις μπίρες και γαλλικά αναψυκτικά.\nΤο Panam έρχεται και σπίτι σου μέσω efood/ Φωτογραφία: Θανάσης Καρατζάς\nΌσο για την ονομασία Panam, αυτή κρύβει μια ακόμη ωραία ιστορία από πίσω της. Την αφηγείται ο Guillaume: «Panam είναι το Παρίσι στη γαλλική αργκό, αλλά είναι μια λέξη πολύ διαδεδομένη, ακόμη και η γιαγιά μου τη χρησιμοποιεί. Στις αρχές του 20ού αιώνα πολλοί Γάλλοι έφυγαν για να δουλέψουν στον Παναμά. Επιστρέφοντας στο Παρίσι, φόραγαν όλοι τα χαρακτηριστικά πλατιά καπέλα του Παναμά. Μπορούσες να τα δεις παντού! Έτσι οι Παριζιάνοι άρχισαν να λένε ότι το Παρίσι έγινε Παναμάς!».\nΣόλωνος 86, 6934119330, Instagram: @panam_athens, Ώρες λειτουργίας: Δευτέρα έως Σάββατο 12.00-22.00, Και delivery μέσω efood


“ΦιλόΔημος”: 40 εκατ. € για τα σχολεία στη Δ. Μάνη – messinia24\nYou are at:Home»Δήμοι»Δ. Μάνη»“ΦιλόΔημος”: 40 εκατ. € για τα σχολεία στη Δ. Μάνη\n“ΦιλόΔημος”: 40 εκατ. € για τα σχολεία στη Δ. Μάνη\nBy messinia24 on\t 03/08/2018 Δ. Μάνη\nΣτο πλαίσιο των Προσκλήσεων του Προγράμματος «ΦιλόΔημος ΙΙ» του υπουργείου Εσωτερικών, ο Υπουργός Εσωτερικών, Πάνος Σκουρλέτης, ενέκρινε την ένταξη των κάτωθι Πράξεων δήμων συνολικού ποσού ύψους 1.481.199,00 € με τη συμμετοχή των δήμων να ανέρχεται στο ποσό των 209.799,00 €.\nΓια τη συντήρηση σχολικών κτιρίων και αύλειων χώρων, μέσω του Προγράμματος «ΦιλόΔημος ΙΙ» διατίθενται στον Δήμο Δυτικής Μάνης 40 εκατ. €. Από αυτά, τα 24 εκατ. € προέρχονται από το ΠΔΕ του υπουργείου Εσωτερικών και 16 εκ. € από ίδιους πόρους του Δήμου Δυτικής Μάνης.\nΑκολούθως, για την «Προμήθεια-Τοποθέτηση εξοπλισμού για την αναβάθμιση παιδικών χαρών των δήμων της χώρας», οι Πράξεις που εντάσσονται στο Πρόγραμμα «ΦιλόΔημος ΙΙ» έχουν ως εξής:\n"ΦΙΛΟΔΗΜΟΣ" Δ. ΜΑΝΗ ΣΧΟΛΕΙΑ\nΑναβάθμιση προαύλιων σχολείων του Δήμου Καλαμάτας


Πως να ενισχύσετε το ανοσοποιητικό σας σύστημα | Σώμα & Υγεία\n30 Ιουλίου 2019 , Από: Σοφία Κονδυλοπούλου\nΠηγή εικόνας: PolisPost\nΤο ανοσοποιητικό σύστημα είναι η άμυνα του οργανισμού όπου βρίσκετε στην πρώτη γραμμή, προκειμένου να μας προστατέψει από οποιονδήποτε “εισβολέα”. Πώς όμως θα θωρακίσουμε το ανοσοποιητικό μας σύστημα και κατ επέκταση τον οργανισμό μας; Πολλές φορές νιώθουμε καταβεβλημένοι και ατονία λόγο της δύσκολης καθημερινότητας και του τρεξίματος. Όλοι λίγο πολύ προσπαθούμε να φέρουμε εις πέρας τις δραστηριότητες που έχουμε καθημερινά και παραμελούμε τον εαυτό μας καθώς και την υγεία μας. Βέβαια το καλοκαίρι όπου και διανύουμε τα πράγματα είναι πιο χαλαρά και γενικότερα λόγο ζέστης δεν μας απασχολεί τόσο. Το κρυολόγημα όπως και τα μικρόβια πιστεύουμε ότι έχουν πέσει σε χειμερία νάρκη. Ώσπου έρχεται το πρώτο αεράκι και μας ρίχνει στο κρεβάτι.\nΠηγή εικόνας: GoodLifeshop blog\nΗ καλή και σωστή διατροφή μπορεί να μας σώσει από γιατρούς και φάρμακα. Όπως λένε ένα μήλο την ημέρα τον γιατρό τον κάνει πέρα. Παρακάτω σας παραθέτω μερικές τροφές όπου ειδικά τώρα το καλοκαίρι υπάρχουν άφθονες και ενισχύουν το ανοσοποιητικό μας σύστημα:\nΤα ψάρια είναι μία από τις καλύτερες πηγές λιπαρών οξέων Ωμέγα 3, όπου βοηθούν στην ενίσχυση των λευκών αιμοσφαιρίων και κατ επέκταση στην αποφυγή μολύνσεων του οργανισμού από βακτήρια. Από την άλλη τα οστρακοειδή όπως είναι τα στρείδια, ο αστακός, τα καβούρια και τα μύδια είναι πλούσια σε σελήνιο όπου βοηθάει στην εξάλειψη των ιών από το σώμα. Φυσικά το καλοκαίρι υπάρχουν σε αφθονία όπου και μπορούμε να τα καταναλώνουμε καθημερινός στην παραλία με το ουζάκι μας.\nΤο γιαούρτι εμπεριέχει όλα εκείνα τα προβιοτικά ή καλά βακτηρίδια, που βρίσκονται στο γαστρεντερικό μας σύστημα και βοηθάει στην αντιμετώπιση των κακών βακτηρίων ενισχύοντας τα καλά.\nΦυσικά η Βιταμίνη C που έχουν όλα τα εσπεριδοειδή βοηθάνε στην ενίσχυση του ανοσοποιητικού συστήματος διότι έχει πανίσχυρη αντιοξειδωτική δράση όπου καταπολεμά τις λοιμώξεις και διατηρεί την καλή υγεία του οργανισμού.Πορτοκάλι: Πόσο μεγάλη είναι η διατροφική του αξία;\nΟι πολύχρωμες πιπεριές, οι κολοκύθες, οι γλυκοπατάτες, οι ντομάτες, τα καρότα και τα υπόλοιπα χρωματιστά λαχανικά είναι πλούσια πηγή σε καροτίνη βήτα, την ισχυρή αντιοξειδωτική ουσία προστατεύοντας έτσι τα κύτταρα. Επίσης τροφές που καταναλώνουμε πολύ το καλοκαίρι λόγο ζέστης. Με αυτόν τον τρόπο δροσιζόμαστε και ταυτόχρονα αναζωογονούμε τα κύτταρά μας με αποτέλεσμα να θωρακίζουμε τον οργανισμό μας από ανεπιθύμητους επισκέπτες.\nΤο κόκκινο κρέας ειδικά τονώνει το ανοσοποιητικό σύστημα λόγο του ψευδαργύρου που περιέχει. Ο ψευδάργυρος ενισχύει τα λευκά αιμοσφαίρια τα οποία είναι υπεύθυνα για την αναγνώριση και καταστροφή των βλαβερών μικροοργανισμών.\nΤέλος το πιο συστατικό για την ενίσχυση του ανοσοποιητικού σας συστήματος είναι η άσκηση. Διότι με την άσκηση ο οργανισμός ανανεώνετε με αποτέλεσμα να ξυπνάει το ανοσοποιητικό μας σύστημα και να το κρατάει σε εγρήγορση.


Η 11Η ΣΕΠΤΕΜΒΡΙΟΥ 2001 ΚΑΤΕΣΤΡΕΨΕ ΤΗΝ ΑΜΕΡΙΚΗ - ithesis\nΔευτέρα 27 Ιουνίου 2022 / 5:18 πμ\nΤα γεγονότα της 11ης Σεπτεμβρίου 2001, άλλαξαν τον κόσμο. Υπήρξαν η πρόφαση για να εξαπολύσει η αμερικανική κυβέρνηση επιθέσεις σε επτά χώρες της Μέσης Ανατολής, προκαλώντας θύματα αμάχων κατά εκατομμύρια και στέλνοντας κύματα προσφύγων στον Δυτικό κόσμο. Η κυβέρνηση των ΗΠΑ δαπάνησε τρισεκατομμύρια δολάρια καταστρέφοντας χώρες και σκοτώνοντας γυναικόπαιδα, ενώ οι δημόσιες υποδομές στις ΗΠΑ φθείρονταν επικίνδυνα, τα σπίτια των Αμερικανών κατάσχονταν και οι ανάγκες υγείας τους έμεναν ακάλυπτες. Η 11η Σεπτεμβρίου ήταν επίσης η πρόφαση για την αποδόμηση της προστασίας που παρείχε το Αμερικανικό Σύνταγμα για την εξασφάλιση των ελευθεριών του Αμερικανού πολίτη. Σήμερα κανένας Αμερικανός δεν έχει τις ελευθερίες που εγγυάται το Σύνταγμα: http://www.paulcraigroberts.org/2017/04/20/freedom–democracy–tyranny/\nΤην 11η Σεπτεμβρίου, όταν ένας γείτονας μου τηλεφώνησε να ανοίξω την τηλεόραση, άφησα ό,τι έκανα και άνοιξα τον δέκτη. Αυτό που είδα ήταν δύο πύργους του World Center να ανατινάζονται. Είχα συχνά απολαύσει το γεύμα μου στο εστιατόριο της ταράτσας του ενός των πύργων, στην άλλη πλευρά της οδού από το γραφείο μου στη Γουώλ Στρητ Τζέρναλ.\nΈνα μικροσκοπικό σε σύγκριση επιβατικό αεροπλάνο από αλουμίνιο χτύπησε τον ογκώδη ατσάλινο πύργο και μετά ένα άλλο αλουμινένιο αεροπλάνο χτύπησε τον άλλο. Είδα μερικά φτερά χρώματος πορτοκαλί, έξω από τα κτίρια. Έπειτα, σχεδόν μια ώρα αργότερα -λιγώτερο στη μια περίπτωση, περισσότερο στην άλλη- οι δυο πύργοι εξερράγησαν, ο ένας όροφος μετά τον άλλο, καθώς κατέρρεαν στη βάση τους.\nΟ καθηγητής Steven E.Jones, καθηγητής Φυσικής στο Brigham Young University, ήταν ο πρώτος που διαπίστωσε πως η επίσημη εκδοχή των γεγονότων ήταν απλή φαντασίωση. Η ανταμοιβή του για την παρρησία του ήταν η εξαγορά του διδακτικού συμβολαίου του από το θρησκευτικό πανεπιστήμιο, πολλοί πιστεύουν υπό την απειλή της ομοσπονδιακής κυβέρνησης , ότι εάν το πανεπιστήμιο δεν τον απέλυε, θα τερματιζόταν η οικονομική ενίσχυση του των φυσικών επιστημών του εκπαιδευτικού ιδρύματος.\nΗ Cynthia Mckinney, μαύρη εκπρόσωπος της Γεωργίας στη Βουλή των Αντιπροσώπων, ήταν ή πολύ εξυπνότερη ή πολύ γενναιότερη των λευκών συναδέλφων της. Έθεσε τα προφανή ερωτήματα για την 11η Σεπτεμβρίου στην αμερικανική Βουλή, ερωτήματα που απαιτούσαν απάντηση. Και έχασε την έδρα της.\nΥποστηρίξτε τους «Α&Μ για την Αλήθεια της 11ης Σεπτεμβρίου». Αυτοί οι άνθρωποι είναι ήρωες. Η 11η Σεπτεμβρίου ήταν η κατασκευασμένη πρόφαση για τα 16 χρόνια εγκλημάτων πολέμου των νεοσυντηρητικών εναντίον εκατομμυρίων μουσουλμανικών λαών, κατάλοιπα των οποίων αναζητούν καταφύγιο στην Ευρώπη.


Νέος Πελοποννησιακός πόλεμος: απίστευτη αύξηση των νεκρών τον Σεπτέμβριο! | sostegr\nΝέος Πελοποννησιακός πόλεμος: απίστευτη αύξηση των νεκρών τον Σεπτέμβριο!\n11 Κυριακή Οκτ. 2015\nΔεν άρεσε σε μερικούς η αναφορά μας στο νέο Πελοποννησιακό πόλεμο με την 160% αύξηση των νεκρών θυμάτων τροχαίων συγκρούσεων τον Αύγουστο του 2015 σε σχέση με τον Αύγουστο του 2014. (Αναλυτικά: ΕΔΩ και ΕΔΩ).\nΚαι σε μας δεν αρέσει καθόλου να μετράμε θύματα. Και μάλιστα την αύξηση του αριθμού των θυμάτων. Αλλά πολύ περισσότερο δεν μας αρέσει να μη μιλάμε γι αυτό και να μην ακούμε κανένα αρμόδιο απ όλους αυτούς που υπόσχονται ή υποτίθεται πως ασχολούνται με την ασφάλεια στις μετακινήσεις να μη μιλάνε.\nΤα στοιχεία που ανακοίνωσε στις 9 Οκτωβρίου 2015 η Αστυνομική Διεύθυνση Πελοποννήσου (ΕΔΩ) προκαλούν ΑΠΕΛΠΙΣΙΑ.\nΟκτακόσια τοις Εκατό (800%) αύξηση των θανάτων από τροχαία τον Σεπτέμβριο του 2015 σε σύγκριση με τον Σεπτέμβριο του 2014 ( απο τον ένα νεκρό πέρυσι φτάσαμε στους 9 φέτος!) στους νομούς Κορίνθου, Αργολίδας, Αρκαδίας, Λακωνίας και Μεσσηνίας.\nΑυτή η απίστευτη αυξητική τάση στην συγκεκριμένη περιοχή που δεν μπορεί να ερμηνευτεί απο τα αποσπασματικά στοιχεία που παραθέτει η Τροχαία έχει φαίνεται προκαλέσει αφωνία στην Περιφέρεια Πελοποννήσου, στο Υπουργείο Μεταφορών, στους Δήμους, στους τοπικούς βουλευτές.\nΕίναι επιτακτική ανάγκη μιας δημόσιας συζήτησης για το που οφείλεται αυτή η απίστευτη κατάσταση. Μετά απο δεκαετίες διαβεβαιώσεων πως οι κρατικοί σχεδιασμοί και τα υλοποιούμενα έργα θα οδηγήσουν στον περιορισμό των τροχαίων συγκρούσεων και των θυμάτων τους ξαφνικά βρισκόμαστε αντιμέτωποι με ένα τσουνάμι θανατηφόρων τροχαίων.\nΔεν πρόκειται για ακραίο καιρικό φαινόμενο, ούτε για σατανικές συμπτώσεις. Και πάνω απ όλα δεν πρόκειται βέβαια για «ατυχήματα» μια και όλα αυτά τα συμβάντα στην συντριπτική τους πλειοψηφία μπορούν και να προβλεφθούν και να προληφθούν.\nΌταν οι αρχές σιωπούν οι συλλογικότητες των πολιτών έχουν τον λόγο. Εκτός και δεν υπάρχουν πλέον πολίτες αλλά μόνο μελλοθάνατοι.\n1 thought on “Νέος Πελοποννησιακός πόλεμος: απίστευτη αύξηση των νεκρών τον Σεπτέμβριο!”\nΟκτώβριος 11, 2015 στο 5:13 πμ\nΠρέπει να δούμε και ποια θα είναι η κυβερνητική τοποθέτηση (και αν θα υπάρξει τέτοια τοποθέτηση) σχετικά με τη διαχείριση του αυτοκινήτου γενικά ως αντίπαλου εμπορικού δέους στη συγκρότηση δικτύου σιδηροδρόμων.


Δημοσίευση: 19 Φεβρουαρίου 2020 17:04\nΕρωτηθείσα ως προς τους λόγους για του οποίους κατατέθηκε σήμερα το πρωί αναφορά προς τον εισαγγελέα Αρείου Πάγου κ. Πλιώτα, η Όλγα Γεροβασίλη σχολίασε στο ραδιοφωνικό σταθμό ΣΚΑΙ ότι θεωρεί ότι εξ αρχής η πλειοψηφία της Προανακριτικής Επιτροπής κατ’ επανάληψη καταπατά τη νομιμότητα στη χώρα με διαδοχικές παράνομες αποφάσεις, έχουν παραβιασθεί όλα τα άρθρα του Κανονισμού της Βουλής.\nΣυζητούμε για τον τρόπο εξέτασης των προστατευομένων μαρτύρων και για την τήρηση της νομιμότητας της διαδικασίας εξέτασης. Η καταπάτηση του Κανονισμού και η πρόθεση αποκάλυψης των στοιχείων των προστατευόμενων μαρτύρων είναι μήνυμα αποτρεπτικό προς οποιονδήποτε πολίτη θελήσει να αποκαλύψει κάποιο σκάνδαλο και να ζητήσει προστασία.\nΟ θεσμός του προστατευόμενου μάρτυρα είναι ενσωματωμένος στο νομικό σύστημα στη χώρα μας και σε συνέχεια των όσων ορίζει η ευρωπαϊκή νομοθεσία.\nΗ παρατυπία δεν βρίσκεται στο ότι αποφασίζεται ο προστατευόμενος να καταθέσει με τον ίδιο τρόπο με τον οποίο κατέθεσε στον αντιεισαγγελέα αλλά στον τρόπο με τον οποίο οι ίδιοι ερμηνεύουν ό,τι αποφάσισαν.\nΚαι αυτό που αποφάσισε η πλειοψηφία της Προανακριτικής της Βουλής είναι να αποκαλυφθούν τα στοιχεία των προστατευόμενων μαρτύρων, πράγμα το οποίο δεν έχει δικαίωμα να κάνει, δεν έχει αυτό το θεσμικό ρόλο!\nΗ ΓΑΔΑ περιγράφει με σαφή τρόπο στο έγγραφό της τι ακριβώς διαδικασία ακολουθείται για τον προστατευόμενο μάρτυρα. Από την άλλη, έχουμε την προσπάθεια αποκάλυψης στοιχείων.\nΚτίζεται σήμερα ένα θεσμικό πλαίσιο προστασίας της διαφθοράς στη χώρα. Σε αυτό οφείλουμε να αντισταθούμε και το κάνουμε δημοσιοποιώντας όλη αυτή την προσπάθεια της Επιτροπής να καταπατήσει τη νομιμότητα στη χώρα αλλά και να τη διασύρει διεθνώς.\nΣτο σχόλιο των δημοσιογράφων για υπερβολές όταν υπουργός ΣΥΡΙΖΑ ενέχεται σε\nπαρεμβάσεις σε όλους τους εισαγγελείς, οι οποίοι έπαιζαν σημαντικό ρόλο σε όλες αυτές τις υποθέσεις, υπογράμμισε ότι αυτό το ζήτημα διερευνάται από την Επιτροπή, άρα δεν μπορούμε να το προδικάσουμε.\nΘα αποφανθούν τα αρμόδια όργανα και οι αρμόδιες εισαγγελικές αρχές, όπως και η Προανακριτική της Βουλής στα πλαίσια των αρμοδιοτήτων της.\nΣυζητάμε σήμερα κατά πόσον η Επιτροπή αυτή παραβιάζει αυτές τις αρμοδιότητες έναντι και της Ολομέλειας της Βουλής και της αρχής της διάκρισης των εξουσιών. Διατυπώνουμε δημοσίως τη διαφωνία μας με τις πρακτικές που ακολουθεί η Επιτροπή.\nΟι μάρτυρες θέλουμε να καταθέσουν. Όμως συζητάμε τον τρόπο κατάθεσης, ο οποίος επιχειρείται από την Επιτροπή να παραβιαστεί. Υποχρέωσή μας είναι να προστατεύσουμε το δικαιϊκό σύστημα της χώρας και να μην επιτρέψουμε να διασύρεται στα διεθνή όργανα.\nΣτην ερώτηση του δημοσιογράφου αν εξακρίβωσαν οι βουλευτές του ΣΥΡΙΖΑ, κατά την επίσκεψή τους στην Εισαγγελία, τον τρόπο εξέτασης του προστατευόμενου μάρτυρα κατά τη διάρκεια της προηγούμενής του κατάθεσης, η Όλγα Γεροβασίλη είπε πως δεν υπήρξε τέτοια συζήτηση και ούτε και θα μπορούσε να υπάρξει.\nΕπρόκειτο για επίσκεψη επίδοσης αναφοράς στον κ. Πλιώτα και επεξήγησής της, δηλαδή τη διασφάλιση της προστασίας των μαρτύρων και την τήρηση της νομιμότητας, χωρίς φυσικά να υπάρξει συζήτηση με τον εισαγγελέα.\nΗ Γραμματέας της ΚΟ του ΣΥΡΙΖΑ τόνισε πως όσα ακούγονται στην Επιτροπή, «να βγουν οι κουκούλες», «να εμφανιστούν» κ.ο.κ. δείχνουν την πρόθεσή της πλειοψηφίας.\nΣυγκεκριμένα, τόνισε πως «η βίαιη προσαγωγή προστατευόμενου μάρτυρα ενέχει και θολά σημεία. Δηλαδή, για να τον αναζητήσει κάποιος πρέπει να έχει και τα στοιχεία του και εκεί θα πρέπει να τηρείται η διαδικασία».\nΣε σχέση με την αναφορά του κ. Τσίπρα για τους αρμούς της εξουσίας, η βουλευτής του ΣΥΡΙΖΑ απάντησε πως κατάλαβε ακριβώς τι εννοούσε ο Πρόεδρος του κόμματος, δηλαδή πως πρόκειται για τους αρμούς της εκτελεστικής εξουσίας, το πελατειακό και ρουσφετολογικό κράτος των «φίλων» που έχει στήσει η ΝΔ και το ΠΑΣΟΚ επί 40 χρόνια, πραγματικότητα που γνωρίζει και ο τελευταίος Έλληνας πολίτης.\nΣτην ερώτηση του κ. Χιώτη αν αφορούν και τη δικαιοσύνη και την ΤτΕ η κ. Γεροβασίλη απάντησε: «θα σας θυμίσω ένα πράγμα, πως η κ. Κατσέλη δε μπορούσε να είναι Πρόεδρος γιατί θεωρούνταν πολιτικό πρόσωπο, διότι την τελευταία δεκαετία, όπως ορίζεται, δεν απείχε από τα πολιτικά δρώμενα της χώρας. Μήπως θυμάστε πόσο καιρό απείχε ο κ. Στουρνάρας;[…]\nΣας θυμίζω τις δηλώσεις του κ. Στουρνάρα με παρεμβάσεις ευθέως πολιτικές σε όλη τη διάρκεια των ετών της διακυβέρνησής μας, πέραν τον αρμοδιοτήτων μιας ανεξάρτητης αρχής[…] Σε κάθε περίπτωση, εμείς θα τηρήσουμε τους κανόνες του κοινοβουλευτισμού και της Δημοκρατίας, αυτά που η κυβέρνηση του κ. Μητσοτάκη παλεύει να καταλύσει».\nΣτη διαπίστωση του δημοσιογράφου πως με αυτά που έκανε ο ΣΥΡΙΖΑ η χώρα πήγε στα βράχια, η κ. Γεροβασίλη αντέτεινε πως η χώρα σώθηκε, βγήκε από τα μνημόνια σε αντίθεση με τις κυβερνήσεις ΝΔ και ΠΑΣΟΚ που υπέγραφαν μνημόνια και δε μπορούσαν καν να κλείσουν τις αξιολογήσεις.\n«Παραλάβαμε τη χώρα χρεοκοπημένη και την παραδώσαμε με 37 δις αποθεματικά για να μπορεί να κυβερνά σήμερα η τωρινή κυβέρνηση. Ο ελληνικός λαός καταλαβαίνει και θα συγκρίνει και πάλι», κατέληξε.\nσυριζα νδ διαφθορα μητσοτακης εισαγγελεας γεροβασιλη τσιπρας προανακριτικη


Κορονοϊός Μητσοτάκης: «Τα δύσκολα είναι μπροστά μας - η κυβέρνηση θα κάνει ο,τι χρειάζεται» [vid] - Πρώτος Τύπος\nΚορονοϊός Μητσοτάκης: «Τα δύσκολα είναι μπροστά μας – η κυβέρνηση θα κάνει ο,τι χρειάζεται» [vid]\nΚορονοϊός Μητσοτάκης: Ο πρωθυπουργός ανακοίνωσε σε έκτακτο διάγγελμα το γενικότερο πλαίσιο αντιμετώπισης του κορονοϊού.\n«Σήμερα», τόνισε ο πρωθυπουργός, «δεν δοκιμάζονται τα ”πιστεύω” μας, αλλά η πίστη μας στην υγεία του ανθρώπου. Η αγάπη προς τον πλησίον, την οποία ομνύει και η ίδια η Ορθοδοξία».\nΔεν σχολίασε καθόλου, ωστόσο, το ζήτημα της Θείας Κοινωνίας…\nΚαι συνέχισε: «Για αυτό και τα θρησκευτικά καθήκοντα πρέπει και αυτά να προσαρμοστούν στην πραγματικότητα. Και να επιτελούνται, όσο είναι εφικτό, απ’ το σπίτι, ώστε να περιορίζονται οι μεγάλες συναθροίσεις. Η Εκκλησία των πιστών, άλλωστε, είναι μεγάλη.\nΒεβήλωσαν το άγαλμα του Αχιλλέα στα Φάρσαλα\nΓ.Γ.Α: 60 άτομα αλλά όχι φίλαθλοι το ανώτατο όριο σε όλα τα γήπεδα\nΓιαννακόπουλος: Να ανακληθεί η απόφαση για τα καταστήματα υγειονομικού ενδιαφέροντος


ΛΑΟΓΡΑΦΙΚΟ ΜΟΥΣΕΙΟ ΣΙΝΑΡΑΔΩΝ " ΝΙΚΟΣ ΠΑΚΤΙΤΗΣ ": 2016\nΠΟΛΗ - ΠΟΛΙΤΗΣ - ΠΟΛΙΤΙΣΜΟΣ: Τοπικοί πολιτισμοί και η επιβίωσή τους.\nΠόλη, Πολίτης, Πολιτισμός:\nΗ χρησιμότητα επιβίωσης των τοπικών πολιτισμών:\nΓια μια αναγεννημένη σχέση με τη φύση τη πόλη και τη πολιτική.\nΟι προοπτικές μιας παγκόσμιας πολιτιστικής ισοπέδωσης και ομοιογενοποίησης ασφαλώς δεν ευαγγελίζονται μία παγκόσμια συναδέλφωση των λαών.\nΟι εξελίξεις στην παγκόσμια οικονομία δεν προοιωνίζονται εξάλειψη των ανισοτήτων ανάμεσαε ηπείρους, γεωγραφικές περιοχές, λαούς, ανάμεσα στην Βόρειο και Νότιο Αμερική, ανάμεσα στην Ευρώπη και την Αφρική ή ακόμα\nανάμεσα στον «ανεπτυγμένο κόσμο» και τον αποκαλούμενο τέταρτο κόσμο, τους κολασμένους μεγαλουπόλεων του «αναπτυγμένου κόσμου».\n· Ποιο το αναμενόμενο όφελος της πανανθρώπινης κοινωνίας από την εντεινόμενη παγκόσμια πολιτισμική ομογενοποίηση;\n· Πρόκειται να βαθύνει η ανθρώπινη επικοινωνία ή κατανόηση;\nΗ πραγματικότητα στις σύγχρονες μεγαλουπόλεις (τις κατά τους πολεοδόμους αντι-πόλεις, mega-πόλεις) είναι η βαθύτατη πολιτιστική κρίση ,η ανασφάλεια η βία ,ο πολυεπίπεδος κατακερματισμός . Μια κρίση που χαρακτηρίζεται ιδιαίτερα από την πλήρη αντιστροφή του ρόλου της πόλης στην ανθρώπινη ιστορία. Τα τραγικά φαινόμενα της μόνιμης κρίσης των προαστίων του Παρισιού επιβεβαιώνουν του Λόγου το Αληθές.\nΗ καλλιέργεια της κοινωνικότητας της ανθρώπινης φύσης, η επικοινωνία, η ασφάλεια, η συμμετοχή στην ελεύθερη δημιουργική διαχείριση των κοινών αποτελούν και εκφράζουν όχι τη φύση, αλλά το έλλειμμα της σύγχρονης πόλης.\nΤρεις έννοιες «ομόκεντρες» και ομοούσιες, τρεις εκφράσεις της υψηλότερης κατάκτησης του ανθρώπου, και οι τρεις σε κρίση και παρακμή στη σύγχρονη κοινωνία.\nΕφόσον η πόλη δεν είναι Σατραπεία, η Πολιτική δεν είναι διοίκηση, ο Πολίτης δεν είναι απλά ο κάτοικος, τότε ο κοινός παρανομαστής στις έννοιες της Πόλης, του Πολίτη, της Πολιτικής και του Πολιτισμού παραμένει η θεληματική, ελεύθερη, ενεργός συμμετοχή.\nΗ σχέση αυτή μπορεί να καταστεί ουσιαστικότερη και αποτελεσματικότερη στις μικρές κοινωνίες.\nΗ συμμετοχή και η σχέση του πολίτη με τον τόπο και την ιστορία του, το παρόν και τον αγώνα για το μέλλον του, η σχέση του με την ιστορική, γεωγραφική, κοινωνική, συμβολική, πνευματική, ιδιαίτερη πατρίδα-πόλη, είναι ασφαλώς ουσιαστικότερη στις μικρές κοινωνίες.\nΠόλη και Σατραπεία:\nΑν ως πολιτισμό ορίσουμε, το γίγνεσθαι στην ΠΟΛΗ. Τότε ασφαλώς πολιτισμός δεν είναι το γίγνεσθαι στη Σατραπεία.\nΤο γίγνεσθαι στη Σατραπεία αναπαράγει, εδραιώνει σχέσεις αυθαιρέτων αρχόντων-Σατραπών προς υποταχτικούς υπάκουους υπηκόους. Η Σατραπεία εδραιώνει τους θεσμούς, την παιδεία, που ανατρέφει είτε υποτελείς είτε φοβισμένους και φοβικούς υπηκόους. Υπηκόους που το καλύτερο που μπορούν να κάνουν είναι να επιλέγουν μεταξύ Τυράννων –Σατραπών, όχι όμως να αντιστέκονται και να απελευθερώνουν είτε τη ΨΥΧΗ ΤΟΥΣ είτε την ΠΟΛΗ τους από τους Τυράννους της. Μπορούν ως " δειλοί μοιραίοι κι' άβουλοι αντάμα», να περιμένουν «ίσως κάποιο θάμα…".\nΑντίθετα: Το γίγνεσθαι στην ΠΟΛΗ, οι θεσμοί της ΠΟΛΗΣ, η παιδεία της ΠΟΛΗΣ, η δικαιοσύνη της Πόλης, ανατρέφει ισότιμους ελεύθερους ΠΟΛΙΤΕΣ. Πολίτες που" δεν επιλέγουν τυράννους, αρνούνται την τυραννία".\n· Η πόλη ως ευρύτερη μήτρα, όπου ΡΙΖΩΝΟΥΝ οι νέες ψυχές, τα νέα μυαλά, ΟΠΟΥ, η τρυφερή αισθαντικότητα γίνεται ζωντανή αισθητική και μυεί στον έρωτα του Ωραίου, (ΤΟΥ ΩΡΑΙΟΥ ως θέαμα, ως άκουσμα, ως επικοινωνία, ως χώρου, ως παιχνιδιού, ως ανθρωπίνων σχέσεων, ως δομημένου περιβάλλοντος)…\n· Η πόλη από τη φύση και τις λειτουργίες της, βιωματικά, καθιστά τους ΠΟΛΙΤΕΣ ΤΗΣ, εραστές της, υπερασπιστές της, τους δίνει νόημα ζωής με την αγάπη της και τους δημιουργεί την ανάγκη και την απόλαυση της ανταπόδοσης ,αυτής της αγάπης.\n· Η πόλη ως ιστορία, ως αισθητική, ως πολιτική, ως σχέση ανθρώπων, ως τρόπος επίλυσης διαφορών και ως χώρος και τρόπος ικανοποίησης αναγκών, ψυχικών, κοινωνικών, υλικών, επιτελεί τη μύηση στην κοινωνική ζωή, στη συντροφικότητα, στην απελευθέρωση της ανθρώπινης κοινωνικότητας αλλά και της δημιουργικότητας. Η Πόλη ως πλέγμα παιδότοπων, ελεύθερων χώρων, ως χώρος ασφαλής και φιλικός για το παιδί: Αποτελεί μήτρα όπου θα κριθεί αποφασιστικά η κοινωνικότητα ή η αντικοινωνικότητα του .\nΑν η πόλη που μεγαλώνουν τα παιδιά μας, είναι ΠΟΛΗ και όχι ΣΑΤΡΑΠΕΙΑ, τότε τα παιδιά μας, δεν έχουν τίποτα να φοβηθούν, ούτε από Κύκλωπες ούτε από Λαιστρυγόνες, γιατί δε θα τους κουβαλούν μες στην ψυχή τους. Γιατί η ψυχή τους και η ΠΟΛΗ τους, δε θα τους στήνει εμπρός τους. Γιατί "εκλεκτή συγκίνηση το πνεύμα και το σώμα τους θ' αγγίζει".\nΟ πολιτισμός ως η εμπειρία, να ζεις ως ΠΟΛΙΤΗΣ, η ικανότητα, η τέχνη να συμβιώνεις, να συμπάσχεις, να μοιράζεσαι με τους άλλους τη ΖΩΗ και την ΠΟΛΗ, να μοιράζεσαι τη χαρά της κοινής γιορτής στην ΠΟΛΗ αλλά και τη μεγάλη τιμή, το μεγάλο χρέος, να την υπερασπίζεσαι όταν κινδυνεύει. Η ετοιμότητα των Πολιτών να υπερασπισθούν την ΠΟΛΗ τους, την οικονομία της ,τα Ιερά της, με ζωή και θάνατο, από κάθε κίνδυνο, δημιουργεί ακατάλυτους δεσμούς κοινωνικής συνοχής στην ΠΟΛΗ. Δημιουργεί δεσμούς συνοχής ανάμεσα στους ανθρώπους, αλλά και τους Θεούς της ΠΟΛΗΣ, μια συνοχή που εκφράζεται με την Παλλαϊκή επίκληση του Πολιούχου Αγίου να μετέχει στην προστασία στην άμυνα της ΠΟΛΗΣ, που καταγράφεται στην Παλλαϊκή ευχαριστία για τη σωτήρια παρέμβαση του. Μια παράδοση αδιάκοπη από την Σώτηρα Αθηνά, στην Θεοτόκο. Σε ένα τέτοιο πολιτιστικό κλίμα γράφεται, βιώνεται και παραδίδεται το ανυπέρβλητο εκείνο< Αναγράφω Σοι η πόλις Σου Θεοτόκε>, στο τη Υπερμάχω. Να μοιράζεσαι το χθες, να συνδημιουργείς το αύριο των ΠΑΙΔΙΩΝ της ΠΟΛΗΣ ΣΟΥ και των ΠΑΙΔΙΩΝ ΣΟΥ, να κτίζεις, να βιώνεις και να χαίρεσαι αυτό που οι Έλληνες αποκαλούσαν ΟΜΟΝΟΙΑ ΟΜΟΙΩΝ, αποτελεί αείροο πηγή, αειφόρο δύναμη χαράς, δημιουργικής συμμετοχής, κοινωνικής συνοχής και ακατάβλητης κοινωνικής δύναμης.\nΑν με τον όρο πολιτισμός συμφωνήσουμε ότι εννοούμε το τί, το πώς, το γιατί:\n- της παραγωγής\n- της κατανάλωσης\n- της αναψυχής\nτην ιεράρχηση αξιών και των αναγκών μας, τη σχέση μας με τη ζωή, τη φύση, τον έρωτα, τη φιλία, το θάνατο και την Τέχνη.\nΑν με τον όρο Πολιτισμό, εννοούμε την ικανότητα του ανθρώπου, ως «μονάδας» και «ομάδας» να μετουσιώνει την εμπειρία σε συνείδηση (προσωπική, κοινωνική) σε τέχνη και παράδοση, τότε ο Τοπικός Πολιτισμός δεν είναι ιδεολόγημα, δεν μπορεί να ξεπέσει σε ιδεολόγημα.\nΜε την ως άνω έννοια ο πολιτισμός γενικά και ο τοπικός πολιτισμός ειδικότερα δεν είναι απλά και μόνον παράδοση.\nΜε την ως άνω έννοια ο Τοπικός Πολιτισμός καθίσταται αειφόρος γονιμοποιός δύναμη και δυναμική. Είναι ο τρόπος που προσλαμβάνουμε, που εννοούμε, που ερμηνεύουμε, που βιώνουμε και αξιοποιούμε την παράδοση.\nΤοπικός Πολιτισμός είναι ο τρόπος που η παράδοση διαποτίζει, γονιμοποιεί το παρόν και το μέλλον της καθημερινής ζωής, αλλά και καθορίζει τις επιλογές των μεγάλων ΝΑΙ και των μεγάλων ΟΧΙ, τη ζωή μας.\nΣυνέχεια και ασυνέχεια.\nΗ συνέχεια ή ασυνέχεια, η επιβίωση ή ο θάνατος ενός εθνικού ή τοπικού πολιτισμού, δεν θα κριθεί από τη μίμηση ή τη λατρεία του παρελθόντος, ούτε , φυσικά ,από την άρνησή του, αλλά από τη συνειδητοποίηση ή τη μη συνειδητοποίηση του παρελθόντος.\nΤΟΠΟΣ ΚΑΙ ΤΟΠΙΚΟΣ ΠΟΛΙΤΙΣΜΟΣ\n- Εκεί όπου ο κόπος, ο πόνος, η ανάγκη γίνεται Τέχνη, εκεί όπου ο σπαραγμός και ο θάνατος γίνεται Μοιρολόι, εκεί η δημιουργικότητα αποκτά πρόσωπο, μορφή, μνήμη και προοπτική.\n- Εκεί όπου η εμπειρία του τρύγου και του θερισμού, μετουσιώνεται σε τραγούδι και χορό, η δημιουργικότητα δίνει και παίρνει τοπική μορφή, ποτίζεται από την τοπική θάλασσα, χρωματίζεται από τον τοπικό ουρανό. Εκεί ο ποιητής μπορεί βαθύτατα να νιώσει και να δηλώσει: Στην Ίο, τη Σίκινο, τη Σέριφο, την Αμοργό, τη Μήλο «άξιον εστί το πέτρινο πεζούλι».\n- Στο τοπικό τραγούδι, ο τόπος είναι και μνήμη και συναίσθημα και σύμβολο. Ο συνδυασμός του τόπου, της τοπικής μουσικής και του τοπικού τραγουδιού μπορεί να δώσει άλλες διαστάσεις στο κέφι. Μπορεί να ανεβάσει το κέφι στο επίπεδο της Ιερής Μέθης. Σε αυτό το συνδυασμό ιερού χώρου και χρόνου, το συντροφικό γλέντι μπορεί να ανυψωθεί σε Μέθεξη.\nΗ ζωή στο πλαίσιο της ιδιαίτερης πατρίδας επιτρέπει, επιβάλλει, απαιτεί μια άλλη σχέση με τον εσωτερικό μας και εξωτερικό μας κόσμο, με τον τρόπο που βιώνουμε το χρόνο ως εσωτερική πραγματικότητα και ως φυσική λειτουργία.\nΗ ζωή στο πλαίσιο του τοπικού πολιτισμού επιτρέπει, επιβάλλει τη βίωση του ιερού χώρου ως ιερού και τη βίωση του ιερού χρόνου, ως ιερού. Έτσι η ζωή στην τοπική κοινωνία δίνει άλλη διάσταση στη γιορτή, τη χαρά και στο χορό ή στο θάνατο.\nΤο κοιμητήριο των παππούδων, των μανάδων δεν είναι το οποιοδήποτε κοιμητήριο, δεν είναι οικόπεδο, είναι ιερός χώρος, είναι βωμός, είναι συλλογική εστία.\nΗ ανάσταση στο χωριό μας, δεν είναι απλά μια άλλη Κυριακή. Είναι μια άλλη ανάσταση, γιατί σε αυτήν ο ιερός χρόνος και ο τρόπος που τον νιώθουμε, διαποτίζεται από τη σχέση με το χώρο. Σε αυτή τη σχέση με τη ζωή, η γλώσσα διατηρείται πηγαία και χυμώδης. Στην αλληλεπίδρασή της ,η γλώσσα, με τον τόπο, με τη σκέψη, το συναίσθημα και τη μνήμη, η γλώσσα ευαισθητοποιεί και ευαισθητοποιείται, εμπλουτίζει και εμπλουτίζεται και επιτρέπει στον ποιητή να εκφράσει αυτή τη σχέση σε ένα στίχο όπως:\n«με δυο φιλιά της μάνας μου, με χούφτα γη της γης μου»\n«Ας μη μου δώσει η μοίρα μου της ξένης γης τον τάφον»\n( «Ζάκυνθε, συ μου έδωκας την πνοήν και του Απόλλωνος τα Χρυσά δώρα» (Ανδρ. Κάλβος)\nΣε ένα τέτοιο πολιτιστικό κλίμα η αισθαντικότητα, η δημιουργικότητα αλλά και η κοινωνικότητα ως στοιχεία της ανθρώπινης φύσης καλλιεργούνται και αειφορούν.\nΣ’ ένα τέτοιο πολιτιστικό κλίμα το ομόκεντρο και το ομοούσιο των εννοιών «πόλη-πολίτης-πολιτισμός» λειτουργεί ως βίωμα, ως ποιότητα συνείδησης, ως καθημερινή ζωή, ως θεμέλιο επικοινωνίας, κοινωνικού διαλόγου, ως αναπτυξιακή, κοινωνικά και οικονομικά δύναμη, όχι ως ιδεολόγημα. Ως δύναμη για την ανάπτυξη μιας πραγματικά τοπικής οικονομίας με ταυτότητα, δημιουργίας προϊόντων και υπηρεσιών με ταυτότητα, διαμόρφωσης ανθρώπων με ταυτότητα και συνείδηση αυτής της ταυτότητας.\nΣτην αντίθετη κατεύθυνση, ζει ο επίπεδος άνθρωπος, ο άνθρωπος του επίπεδου εμπορευματοποιημένου χώρου και χρόνου.\nΟ άνθρωπος της επίπεδης ξύλινης γλώσσας, ο άνθρωπος της σύγχρονης μεγαλούπολης, στερεί τη φύση του και τις σχέσεις του από τον ως άνω πλούτο. Ο άνθρωπος μιας ανέστιας πολιτιστικής ισοπέδωσης, ομοιογενοποίησης αποτελεί κίνδυνο για τον ΠΟΛΙΤΙΣΜΟ, και την ΠΟΛΗ, για τις σχέσεις του ανθρώπου με τον άνθρωπο, τη Φύση.\nΗ καλλιέργεια της ικανότητας να βιώνουμε να συνειδητοποιούμε την πολιτιστική μας ιδιαιτερότητα, θα μας επιτρέψει να αναγνωρίσουμε, να κατανοήσουμε και να σεβαστούμε την ομορφιά κάθε πολιτιστικής ιδιαιτερότητας, να αναγνωρίσουμε τη χρησιμότητα των διαφορών.\nΜε αυτή την έννοια η υπεράσπιση ενός κόσμου ισηγορίας, ισοπολιτείας, ισονομίας μεταξύ των πολιτισμών, είναι η υπεράσπιση του πανανθρώπινου πολιτισμού με τη βαθύτερή του έννοια.\nΤο μουσικό μοντέλο της αρμονίας, ως ενότητας διαφορών, ως μοντέλο παγκόσμιας πολιτιστικής ανάπτυξης και προοπτικής, αντιπαρατίθεται τόσο στο μοντέλο της ισοπεδωτικής ομοιογενοποίησης, όσο και σε εκείνο της πολιτιστικής σύγχυσης.\nΗ ανάπτυξη των τοπικών πολιτισμών θα διασφαλίσει αφενός την επιβίωση των εθνικών πολιτισμών μέσω του ενδο-εθνικού πολιτιστικού διαλόγου, αλλά παράλληλα θα υπηρετεί τον διαπολιτισμικό διάλογο, μέσω της πολιτιστικής επικοινωνίας των τοπικών πολιτισμών με το γεωγραφικό και πολιτιστικό τους περίγυρο.\nΑναρτήθηκε από ΛΑΟΓΡΑΦΙΚΟ ΜΟΥΣΕΙΟ ΣΙΝΑΡΑΔΩΝ στις 2:20 π.μ. Δεν υπάρχουν σχόλια:\nΕτικέτες ΔΡΑΣΤΗΡΙΟΤΗΤΕΣ, ΕΚΔΗΛΩΣΕΙΣ, ΕΝΗΜΕΡΩΣΗ\nΠΟΛΗ - ΠΟΛΙΤΗΣ - ΠΟΛΙΤΙΣΜΟΣ: Τοπικοί πολιτισμοί κ...


Ο MVP Βιγιαφάνιες, ο «killer» Μακέντα και το «μηχανάκι» Αλεξανδρόπουλος! | Πράσινος Τύπος\nΟ MVP Βιγιαφάνιες, ο «killer» Μακέντα και το «μηχανάκι» Αλεξανδρόπουλος!\nΔημοσιεύθηκε 7 μήνες πριν, στις :23:00 4/4/2021,\nΗ κριτική των παικτών του Παναθηναϊκού στο ντέρμπι με τον ΠΑΟΚ.\nΔιούδης: Είναι συγκλονιστική η επέμβαση που κάνει, στην εξ’ επαφής εκτέλεση του Κρέσπο στο 66ο λεπτό. Είχε μπόλικη δουλειά στον αέρα, καθώς ο ΠΑΟΚ εκτέλεσε πολλές στημένες φάσεις. Ο Διούδης ήταν, ξανά, διακριθέντας για το «τριφύλλι».\nΧουάνκαρ: Όταν έβρισκε κενό χώρο από τα αριστερά ανέβαινε την πλευρά, εκμεταλλευόμενος και το ότι ο Βιγιαφάνιες συχνά συνέκλινε προς τον άξονα. Καλή συνεργασία με τον Αργεντινό, τη στιγμή που δεν άφησε κενά στ’ αριστερά της «πράσινης» άμυνας.\nΣένκεφελντ: Έκανε μεγάλο λάθος στο 32’, όταν του έκλεψε την μπάλα ο Σβιντέρσκι και ο ΠΑΟΚ βρήκε καθαρή φάση με τον Ζίβκοβιτς. Κατά τα άλλα, είχε αρκετά καλές επεμβάσεις τόσο ψηλά, όσο και χαμηλά.\nΠούγγουρας: Με κάποιες ελάχιστες εξαιρέσεις (σ.σ. ένα κράτημα για να σταματήσει τον Ελ Καντουρί στο δεύτερο ημίχρονο), τα πήγε καλά στα καθήκοντά του. Κέρδισε τις περισσότερες μονομαχίες, κάνοντας και πάλι καλό δίδυμο στα στόπερ με τον Σένκεφελντ.\nΜολό: Μαχητικός ο Γάλλος για άλλη μία φορά. Μπορεί σε ορισμένες φάσεις που πήγαν στην ταχύτητα να έχασε τον αντίπαλό του, όμως σχεδόν σε όλες τις άλλες στιγμές ήταν αποτελεσματικός και αναχαίτισε τις απειλές από το δεξί άκρο της άμυνας του Παναθηναϊκού. Επίσης, ο Μολό είναι που δίνει το ασίστ στον Αϊτόρ για το 3-0!\nΜαουρίτσιο: Το διάστημα της απουσίας λόγω του τραυματισμού του φάνηκε κατά βάση, στο πόσες αντοχές είχε στο ματς. Με την μπάλα στα πόδια ο Βραζιλιάνος ήταν πολύ καλός, όπως συνηθίζει άλλωστε.\nΑλεξανδρόπουλος: Ο πιο κινητικός ποδοσφαιριστής των «πράσινων». Στο πρώτο ημίχρονο δέχθηκε πολύ... ξύλο. Όταν ο Μπόλονι του έδωσε οδηγία να ανέβει πιο μπροστά στον άξονα και να πάρει πρωτοβουλίες επιτελικά, τότε βελτιώθηκε συνολικά όλος ο Παναθηναϊκός από τη μέση και μπροστά.\nΝιάς: Το ένα καλό παιχνίδι μετά το άλλο. Ο Νιάς είναι επιβλητικός σαν αμυντικός χαφ, μην αφήνοντας πολλούς χώρους από τον άξονα για τους αντιπάλους. Μάλιστα το γεγονός ότι μπορεί να καλύπτει πολύ χώρο στο κέντρο μόνος του, έδωσε τη δυνατότητα στον Μπόλονι να ανεβάσει μία θέση τον Αλεξανδρόπουλο, ώστε να γίνουν οι «πράσινοι» πιο απειλητικοί μεσοεπιθετικά. Παράλληλα, κερδίζει το φάουλ από το έρχεται το 2-0 για τον Παναθηναϊκό!\nΧατζηγιοβάνης: Η ασίστ που βγάζει στον Μακέντα με τη μία, ενώ η μπάλα δεν έχει προσγειωθεί καν στο έδαφος, είναι απίστευτη. Ο Χατζηγιοβάνης είναι εξαιρετικός στα τελευταία ματς και γι’ αυτό ο Μπόλονι έχει κάθε λόγο να... τρίβει τα χέρια του.\nΒιγιαφάνιες: Είναι απίστευτη η ικανότητα του Αργεντινού να βρίσκει τους συμπαίκτες του στον κενό χώρο. Η μεταβίβασή του στον Χατζηγιοβάνη με σαραντάρα μπαλιά, πριν ο διεθνής εξτρέμ βγάλει φανταστική σέντρα-ασίστ για το 1-0 του Μακέντα, είναι... όλα τα λεφτά. Το γκολ με την απευθείας εκτέλεση φάουλ για το 2-0, έρχεται ως το απόλυτο «κερασάκι στην τούρτα»!\nΜακέντα: Ο ορισμός του «killer». Για τρίτο συνεχόμενο παιχνίδι που παίζει ως βασικός, ο Ιταλός επιθετικός βρίσκει δίχτυα κυριολεκτικά στην πρώτη του τελική προσπάθεια! Επίσης, το γκολ που πετυχαίνει με το αριστερό για το 1-0 είναι ιδιαίτερα δύσκολο και αποδεικνύει την κλάση του.\nΣάντσες: Θετικός όσο διάστημα αγωνίστηκε, με πολύ τρέξιμο και κάλυψη χώρων.\nΙωαννίδης: Παρότι έπαιξε λίγο, είχε μία μοναδική ευκαιρία να σκοράρει και να κάνει το 3-0, όταν στο 80’ ο Πασχαλάκης του είπε «όχι» σε κοντινό πλασέ.\nΑϊτόρ: Στην πρώτη φάση που πέρασε ο Ισπανός στον αγώνα, ο Παναθηναϊκός έκανε το 2-0 και «τελείωσε» ουσιαστικά το παιχνίδι. Στη δεύτερη φάση που ο Αϊτόρ ενεπλάκη σκόραρε με αριστερό πλασέ για το τελικό 3-0, δίνοντας διαστάσεις θριάμβου στην επικράτηση του Παναθηναϊκού!\nΚαμπετσής: Έπαιξε ελάχιστα και δεν μπορεί να κριθεί.


Αρχική Επιτροπή επαγγελματικού αθλητισμού – Προπονητές και εκπαιδευτές – Ιδιωτικά γυμναστήρια και ιδιωτικές σχολές εκμάθησης αθλημάτων και άλλες διατάξειςΆρθρο 34 – Δελτίο πιστοποίησης προπονητήΣχόλιο του χρήστη Φωτεινή Κορδολαίμη | 2 Δεκεμβρίου 2018, 12:17\nΣχόλιο του χρήστη 'Φωτεινή Κορδολαίμη' | 2 Δεκεμβρίου 2018, 12:17\nΗ διάταξη είναι αντισυνταγματική. Οι πτυχιούχοι πανεπιστημίου προπονητές ποδοσφαίρου, με άδεια προπονητή ποδοσφαίρου από τη Γενική Γραμματεία Αθλητισμού δεν μπορεί να υποχρεούνται στην διαδικασία που επιβάλλεται από την ΕΠΟ. -Η διάταξη είναι αντισυνταγματική . Η Ανεξάρτητη Αρχή, Συνήγορος του Πολίτη, έχει αποφανθεί ότι «εξαιρούμεθα της υποχρέωσης εξασφάλισης της εν λόγω ταυτότητας για την άσκηση του επαγγέλματος ‘προπονητής ποδοσφαίρου’». Μετά από αυτή τη θέση του Συνηγόρου του Πολίτη, η Βουλή και η Κυβέρνηση δεν μπορούν να νομοθετήσουν αντίθετα. -Η διάταξη αυτή είναι αντισυνταγματική. Οι σχολές της ΕΠΟ, λειτουργούν νόμιμα; Ποιοι διδάσκουν; Οι καθηγητές πανεπιστημίου που διδάσκουν έχουν σχετική άδεια από το πανεπιστήμιο να διδάξουν σε ιδιωτικές σχολές; Η διαχείριση και τα χρήματα με τα οποία αμείβονται, γίνεται από τον ειδικό λογαριασμό του πανεπιστημίου;


Αρχική Σελίδα/Προϊόντα/Ανταλλακτικά Φίλτρα Νερού/Φίλτρα νερού Doulton/Φίλτρο νερού για νιτρικά Doulton W9125047\nΚΩΔΙΚΟΣ (SKU): W9125047\nΤο φίλτρο μείωσης νιτρικών της Doulton τοποθετείται στο πρώτο στάδιο φιλτραρίσματος και ταιριάζει μόνο σε συσκευές της αγγλικής εταιρείας DOULTON. Στο δεύτερο στάδιο, μπορείτε να βάλετε ένα ανταλλακτικό φίλτρο UltraCarb, UltraCarb Chlorasyl ή UltraCarb SI που μειώνουν έναν μεγάλο αριθμό χημικών και βελτιώνουν τη γεύση και τη μυρωδιά του νερού.\nΤο φίλτρο μείωσης νιτρικών της Doulton τοποθετείται στο πρώτο στάδιο φιλτραρίσματος και ταιριάζει μόνο σε συσκευές της αγγλικής DOULTON. Στο δεύτερο στάδιο μπορείτε να βάλετε ένα ανταλλακτικό φίλτρο UltraCarb, UltraCarb Chlorasyl ή UltraCarb SI που μειώνουν μια μεγάλη λίστα από χημικά και βελτιώνουν τη γεύση και τη μυρωδιά του νερού.\nΤο επιτρεπόμενο όριο νιτρικών στην Ελλάδα είναι 50mg/L. Το φίλτρο θα μειώσει τα επίπεδα των νιτρικών στο 0 ή το πολύ μέχρι τα 5mg/L. Η αντοχή του εξαρτάται σε μεγάλο βαθμό από τα επίπεδα των νιτρικών που έχετε στο νερό σας. Στην Ελλάδα, καλό είναι να αλλάζετε αυτό το φίλτρο δύο φορές τον χρόνο.\nΤοποθετείται μόνο σε συσκευές Doulton.\nΥψηλή απομάκρυνση στερεών αιωρημάτων έως 5 μικρά (1 μικρό=1 εκατομμυριοστό του μέτρου).


Άρσεναλ – Ολυμπιακός στην 43η αγωνιστική της Novileague – Stoiximatizoume.gr\nΆρσεναλ – Ολυμπιακός στην 43η αγωνιστική της Novileague\nMerlin 18 Μαρ 2021 Δελτία Τύπου - Ανακοινώσεις, Προγνωστικά Δεν επιτρέπεται σχολιασμός στο Άρσεναλ – Ολυμπιακός στην 43η αγωνιστική της Novileague\nΗ 3η περίοδος στην ανανεωμένη Novileague ξεκίνησε!\nΑκόμα ένα ευρωπαϊκό τριήμερο φτάνει στο τέλος του, με τις ρεβάνς της φάσης των «16» του Europa League να δεσπόζουν στο πρόγραμμα. Στην ημερήσια διάταξη του μεγάλου διαγωνισμού της Novibet η αναμέτρηση του Ολυμπιακού με την Άρσεναλ στο Λονδίνο (19:55).\nΞεκίνα από σήμερα στη νέα Novileague με ένα κλικ εδώ!\nΟι πρωταθλητές Ελλάδας καλούνται να κάνουν μία τεράστια ανατροπή, μετά το 3-1 του πρώτου αγώνα, για να προκριθούν στα προημιτελικά της διοργάνωσης. Βέβαια, οδηγός υπάρχει, μετά την περσινή μεγάλη επιτυχία στο «Έμιρεϊτς». Στα εγχώρια δρώμενα, έβγαλαν αντίδραση επικρατώντας με 3-1 της Λάρισας και έκλεισαν την κανονική διάρκεια της Super League στο +16 από τους διώκτες τους.\nΈνα ζητούμενο το οποίο καλείται να λύσει το σύνολο του Πέδρο Μαρτίνς είναι η αναποτελεσματικότητα στα ευρωπαϊκά εκτός έδρας ματς. Με τον Πορτογάλο προπονητή στον πάγκο μετρούν 5 νίκες σε 19 αναμετρήσεις μακριά από το «Γ. Καραϊσκάκης» (5-3-11), ενώ το τελευταίο ημερολογιακό έτος αριθμούν πέντε διαδοχικές ήττες!\nΗ Άρσεναλ τείνει ν’ αποκτήσει μομέντουμ στο κομβικότερο σημείο της σεζόν (4-1-0, σε όλες τις διοργανώσεις). Πέρα από το μίνι αήττητο, ο Μίκελ Αρτέτα βλέπει την μεσοεπιθετική λειτουργία της ομάδας του να προσφέρει περισσότερα. Ενδεικτικά θα αναφέρουμε ότι οι Λονδρέζοι σημείωσαν 12 γκολ στην πρόσφατη 5άδα αγώνων, όσα ακριβώς σημείωσαν στα προηγούμενα 11!\nΠιο συχνά σκορ της Άρσεναλ κόντρα σε ελληνικές ομάδες (εντός): 2-1 (3), 1-1 (2)\nΠιο συχνά σκορ του Ολυμπιακού στην Αγγλία: 3-0 (4), 4-0 (4)\nΠρώτοι σκόρερ των δύο ομάδων (συνολικά): Ελ Αραμπί (22), Χασάν (12), Μασούρας (9) – Ομπαμεγιάνγκ (14), Λακαζέτ (12), Πεπέ (8)\nΠιο συχνά σκορ στο φετινό Europa League: 0-2 (30), 0-1 (28), 2-1 (27), 1-0 (25)\nPrevious Στο Λονδίνο ο Ολυμπιακός με σούπερ προσφορά*, Πες το κι έγινε*, Fantasy & αμέτρητα στοιχήματα στη Stoiximan\nNext Μίλαν – Μάντσεστερ Γ. με τις κορυφαίες αποδόσεις της αγοράς!


Το χωριό με το γλυκό νερό και ο θρύλος με τον δράκο που ζούσε εκεί | "Ενδείξεις-Αποδείξεις"\nΓαλαζοπράσινα νερά που σε μαγεύουν... Τρεχούμενα νερά, καταπράσινο τοπίο και θρύλοι που συνοδεύουν το όνομά του. Ένα χωριό που βρίσκετ...\nΤρεχούμενα νερά, καταπράσινο τοπίο και θρύλοι που συνοδεύουν το όνομά του. Ένα χωριό που βρίσκεται στην Ήπειρο και έχει τη δική του ιστορια να διηγηθεί. Αλλά και έναν μύθο να το συνοδεύει.Σίγουρα, πάλι έχει και πολλούς θαυμαστές, φανερούς. Κι αυτό γιατί πρόκειται για ένα ελληνικό χωριό που αποτελεί από μόνο του ένα στολίδι, ιδιαίτερα λόγω του σημείου στο οποίο βρίσκεται, δίπλα στον Αχέροντα ποταμό.\nΟ λόγος για το χωριό Γλυκή, στη Θεσπρωτία. Αν δεν το έχεις γνωρίσει ή επισκεφθεί, ευκαιρία να το κάνεις με την πρώτη ευκαιρία. Το σίγουρο είναι ότι θα σε αφήσει με τις καλύτερες αναμνήσεις όλες τις εποχές του χρόνου. Γλυκή: Το κουκλίστικο ιστορικό χωριό της Ηπείρου Εκεί λοιπόν ξαπλωμένο κοντά στις όχθες του ποταμού Αχέροντα βρίσκεται ένας οικισμός παραμυθένιος. Χαρακτηριστικό του τα εύφορα χωράφια και οι πηγές.\nΓεμάτο το χωριό με τρεχούμενα νερά και υπεραιωνόβια δέντρα του. Σε κάποια στιγμή θα νιώσεις να σε σκεπάζουν τα πλατάνια. Η Γλυκή είναι ένα μικρό αλλά ιστορικό χωριό. Εκτός από την ιστορία και την ομορφιά του, έχει γίνει γνωστό σε όλο τον κόσμο από τον μυθικό ποταμό Αχέροντα, τονίζεται στο αφιέρωμα του Exploring Greece TV.\nΗ ιστορία του είναι φανερή σε όποιον το επισκεφθεί καθώς εκεί βρίσκονται σήμερα τα ερείπια ενός οικισμού με σημάδια και ευρήματα από την ελληνιστική ως τη βυζαντινή εποχή. Ήταν ανέκαθεν ένας οικισμός με μεγάλη στρατηγική σημασία ενώ θεωρείται ότι στο σημείο που είναι σήμερα η Γλυκή, κάποτε βρισκόταν η αρχαία Εύροια. Το μικρό αλλά ιστορικό αυτό χωριό κάποτε έλεγχε την διάβαση του Αχέροντα ποταμού. Αυτό όμως που θα σε μαγέψει αν βρεθείς εκεί είναι ο ποταμός Αχέροντας και η διαδρομή προς τα εκεί.\nΟ μυθικός ποταμός διασχίζει μια μεγάλη έκταση στην περιοχή και συνεχίζει προς τη θάλασσα εκβάλλοντας στο Ιόνιο Πέλαγος, στην περιοχή της Αμμουδιάς. Αιωνόβια πλατάνια τον σκιάζουν. Θεόρατοι κατακόρυφοι βράχοι στέκονται φρουροί στο διάβα του. Χιλιάδες πουλιά δοξάζουν την ομορφιά του ξορκίζοντας έτσι την «μυθική θλίψη» στο όνομα της χαράς της ζωής!\n"Ενδείξεις-Αποδείξεις" : Το χωριό με το γλυκό νερό και ο θρύλος με τον δράκο που ζούσε εκεί


Δημιουργία γεωμετρίας | Π Ι Φ Ε Α Α\nΑυτό το κείμενο είναι για εμάς και δεν μπορεί να φτασει στα χέρια των άλλων, επειδή δεν τους ενδιαφέρει. Και αυτό καθορίζει τη φύση του κειμένου, το απαλλάσσει από περιττές, άσκοπες εξηγήσεις. Η πρόσβαση περιορίζεται μόνο στους ψυχικά ασθενείς και το προσωπικό των ψυχιατρικών νοσοκομείων. Είναι εύκολο να διακρίνεις τους Πυθαγορείους – αυτό το κείμενο τους ευχαριστεί.\nΜια πλήρης, ισχυρή περιγραφή όλης της γεωμετρίας περιέχεται σε τέσσερα τελικά, γεωμετρικά καθαρά σύμβολα, καθένα από τα οποία βρίσκεται στα όρια του δυνατού. Πέρα από αυτά εξαντλούνται οι δυνατότητες γεωμετρίας. Στην περιοχή που περιέχεται σε αυτά τα τέσσερα υπάρχουν όλες οι μορφές: αριθμοί, γράμματα και μεταβάσεις μεταξύ τους, και αυτό είναι υπέροχο, επειδή η πηγή δεν ξέρει λάθη.\nΕδώ είναι – ο κύκλος, η ευθεία, η τελία και δύο τελίες.\nΣτην ουσία αυτά τα τέσσερα είναι εντελώς χωρισμένα και δεν φαίνονται όμοια, σε ζεύγη και όλοι μαζί. Οι ίδιοι δεν μπορούν να εγκαταλείψουν τις παραμεθόριες περιοχές τους και να συναντηθούν. Είναι στατική γεωμετρία. Ωστόσο, σχηματίζουν μεταβάσεις μεταξύ τους – πιθανές γεωμετρίες.\nΜια εικόνα που περιέχεται σε τέσσερα σύμβολα είναι η σπάνια περίπτωση όταν το σύνολο μπορεί να γίνει κατανοητό με μια ματιά, και αυτό είναι ένα χαρακτηριστικό ιδιοκτησίας της γεωμετρίας και επομένως έρχεται πρώτο.\nΤα τέσσερα σύμβολα χωρίζονται, ο διαχωρισμός τους είναι επιδεικτικός και τέλειος. Είναι το υψηλότερο επίτευγμα διαχωρισμού, είναι η πλήρης, περιεκτική και προφανής περιγραφή αυτού.\nΣτο κόσμο της μην αλληλεπίδρασης δεν υπάρχει τίποτα να πει κανείς για τον κύκλο και την ευθεία. Ο χωρισμός τους είναι απόλυτος και δεν μπορεί να συζητηθεί. Αυτά δεν μπορούν να το φανταστούν στην περιγραφή.\nΤέσσερα περιέχουν ξεχωριστές έννοιες, αλλά ταυτόχρονα σχηματίζουν μεταξύ τους πιθανές γεωμετρίες που έχουν προέλευση.\nΟ κύκλος, η ευθία, η τελία και δύο τελίες περιέχουν μια εικόνα της γεωμετρικής στατικής. Όλες οι καταστάσεις του τεταρτογενούς πεδίου με τη μορφή μιας επικάλυψης των αποτελεσμάτων τεσσάρων συμβόλων ορίων είναι στατικές. Είναι μια ενιαία συνεπής εικόνα που λέει για τις δυνάμεις που προκύπτουν στις διασταυρώσεις, για τη μοναδικότητα τις μορφές στα πεδία δύναμης σε κάθε συγκεκριμένο τόπο.\nΗ μετάβαση από τη μια γεωμετρία στην άλλη σε μια στατική τετραμερή εικόνα δεν είναι κίνηση. Ωστόσο, οι μεταβάσεις μπορούν να περιέχουν την εμφάνιση μορφών κίνησης ως στοιχείο. Η κίνηση στις πιθανές μορφές της σε κάθε συγκεκριμένο τόπο περιγράφεται από μια στατική εικόνα και είναι επίσης ένα στοιχείο της στατικής.\nΣτατική είναι η ικανότητα, η δικαιολόγηση και το δικαίωμα ύπαρξης γεωμετρίας, μια οπτική εικόνα.\nΗ γεωμετρία μεταξύ του κύκλου και την ευθία διαμορφώνεται υπό την επίδραση του κύκλου και την ευθία. Πιο κοντά στον κύκλο, επικρατεί η επίδραση του κύκλου, πιο κοντά στην ευθία επικρατεί επίδραση της ευθία.\nΜε ελάχιστη μετατόπιση από τον κύκλο προς την κατεύθυνση της ευθία, εμφανίζεται η γεωμετρία του κανονικού πολυεδρικού, που διατηρεί την επίδραση της ισοτροπίας του πολυεδρικού. Είναι σχεδόν ισότροπη, αλλά αποτελείται από ευθίες, δηλαδή ικανοποιεί τις απαιτήσεις τόσο του κύκλου όσο και της ευθία. Προσεγγίζοντας στην ευθια, αυξάνεται η ανισοτροπία και η ποσότητα των προσώπων του πολύεδρου μειώνεται μέχρι ένα τετράγωνο.\nΣτην κατεύθυνση από τον κύκλο σε δύο τελίες, ο κύκλος χάνει την απομόνωσή του και σπάει.\n(υπότιτλος στην εικόνα: πλάγια όψη)\nΗ ριξη στον κύκλο μας δείχνει τον τόπο γέννησης του πύργου του μεγάλου Γροβέρου στο τεταρτοκύριο. Και ταυτόχρονα, μας προετοιμάζει για μια τρισδιάστατη άποψη του κόσμου.\nΕπιπλέον, ο σπασμένος κύκλος δεν μπορεί να διατηρήσει το σχήμα του και συνεχίζει να κυρτώνει. Επιπλέον, τα άκρα του δεν είναι στριμμένα εξίσου: ένας από αυτά τείνει στο σχήμα του κύκλου, και ο άλλος σε μία από τις δύο τελίες.\nΠιο κοντά σε δύο τελίες, το σύμβολο χωρίζεται σε δύο κομμάτια – μια τελία και ένα κόμμα.\nΗ ευθία, η οποία επηρεάζεται από τη τελία, αρχίζει να σπάει, σχηματίζοντας σταδιακά μια διακεκομμένη γραμμή και μετατρέπεται σε στρογγυλεμένο κόμμα κοντά στη τελία. Στην αρχή του κόμματος, μπορείτε να αναγνωρίσετε και τα δύο: η ευθία στρογγυλεμένο υπό την επίδραση της γωνίας περιστροφής και τη τελία στη οποία τείνει η διακεκομμένη γραμμή.\nΗ γεωμετρία της μετάβασης μεταξύ δύο τελίες και τη τελία είναι το πιο δύσκολο να αναπαρασταθεί. Αυτό οφείλεται στο γεγονός ότι η ιδέα ενός χάσματος βασίζεται εδώ. Μπορούμε να πούμε ότι σε αυτόν τον τομέα του τεταρτογενού πεδιου διερευνούνται οι ιδέες του διαχωρισμού του ίδιου, η σύνδεση των διαφορετικών και η ποιότητα του χάσματος μεταξύ τους.\nΑυτή η “ανασκόπηση” του τεταρτοταγούς πεδίου μας επιτρέπει μόνο να αξιολογήσουμε τον αρμονικό συντονισμό των δυνάμεων πίσω από την ορατή εικόνα.


L-Καρνιτίνη 1000 mg - GymBeam - 20 tabs | GymBeam.gr\nΗ L-Καρνιτίνη είναι αναβράζοντα δισκία που περιέχουν 1000 mg L-καρνιτίνης. Είναι ένας δημοφιλής λιποδιαλύτης που χρησιμοποιείται από αθλητές και ενεργά άτομα. Η καρνιτίνη μπορεί φυσικά να βρεθεί σε κύτταρα του ανθρώπινου σώματος, υποστηρίζοντας τη μεταφορά λιπαρών οξέων στα μιτοχόνδρια. Αυτό είναι ένα σημαντικό καθήκον επειδή τα μιτοχόνδρια φροντίζουν την παραγωγή ενέργειας στα κύτταρα.\nΛεπτομέρειες Περισσότερες Πληροφορίες Αξιολογήσεις 52 Επιλογές Προϊόντος Ερωτήσεις Προϊόντος Blog\nL-Καρνιτίνη - φυσικός λιποδιαλύτης με τη μορφή αναβράζοντων δισκίων\nΗ L-Καρνιτίνη με τη μορφή αναβράζοντων δισκίων που περιέχουν 1000 mg ανά μερίδα είναι ένας δημοφιλής λιποδιαλύτης. Η L-καρνιτίνη είναι η πιο κοινή μορφή καρνιτίνης, η οποία υπάρχει φυσικά σε κάθε κύτταρο του ανθρώπινου σώματος και είναι υπεύθυνη για τη μεταφορά λιπαρών οξέων στα μιτοχόνδρια. Τα μιτοχόνδρια είναι ένα σημαντικό μέρος του κυττάρου επειδή η λειτουργία τους είναι να υποστηρίξει την παραγωγή κυτταρικής ενέργειας. Η L-καρνιτίνη σε αναβράζοντα δισκία είναι πρακτική και επίσης εξαιρετικά απορροφήσιμη πηγή καρνιτίνης.\nL-Καρνιτίνη και τα Οφέλη της\nένας από τους πιο δημοφιλής λιποδιαλύτες\nπεριέχει 1000 mg L-καρνιτίνης σε μία δόση\nείναι απόλυτα απορροφήσιμη\nείναι σε πρακτική μορφή αναβράζοντων δισκίων\nείναι κατάλληλο για τους αθλητές και για τη μείωση του βάρους\nΤρυγική L-καρνιτίνη, ρυθμιστής οξέων: κιτρικό οξύ, όξινο ανθρακικό νάτριο, ουσίες πλήρωσης: σορβιτόλη, φορέας γλυκαντικών: πολυαιθυλενογλυκόλη, γλυκόζη: σουκραλόζη, χρωστικές: ριβοφλαβίνη.\nΔιαλύστε 1 αναβράζον δισκίο σε 200 ml νερού.\nΤρυγική L-καρνιτίνη 1000 mg\nΑποθηκεύεται σε ξηρό μέρος σε θερμοκρασία που δεν υπερβαίνει τους 25 °C. Να φυλάσσεται μακριά από μικρά παιδιά! Το προϊόν δεν είναι κατάλληλο για παιδιά. Δεν είναι κατάλληλο για παιδιά, εγκύους και θηλάζουσες γυναίκες. Ο κατασκευαστής δεν ευθύνεται για τυχόν ζημιές που προκλήθηκαν από ακατάλληλη χρήση ή αποθήκευση. Μην υπερβαίνετε τη συνιστώμενη ημερήσια δόση. Καταναλώστε μέχρι και την ημερομηνία που αναγράφεται στην συσκευασία.\nΑξιολογήσεις Πελατών L-Καρνιτίνη 1000 mg - GymBeam - 20 tabs\nΑξιολογείτε:L-Καρνιτίνη 1000 mg - GymBeam - 20 tabs\nΜέσος όρος από 52 αξιολογήσεις\n100 % (47 reviews)\nΔεν περίμενα ποτέ ότι θα μου είναι τόσο εύκολο να καταναλώσω αυτό το προϊόν και να το βάλω στην καθημερινή μου ρουτίνα. Αυτό το αναβράζον δισκίο, διαλύεται στο νερό σε ένα απαλό ροζ-μωβ χρώμα, έχει πολύ δροσερή και νόστιμη γεύση και πίνεται πολύ ευχάριστα. Επιπλέον, βλέπω πως τα επίπεδα ενέργειάς μου έχουν ανέβει και έχω πολλή περισσότερη όρεξη για άσκηση αλλα δεν κουράζομαι και τόσο μέσα στην ημέρα\nΒολική l carnitine


Εάν σας αρέσει να βλέπετε οποιοδήποτε ποσό ταινιών ή τηλεοπτικών εκπομπών, τότε πιθανότατα έχετε πέσει κάτω από αυτό το δρόμο. Καθίζετε στον καναπέ σας απολαμβάνοντας μια μικρή διασκέδαση, τότε ξαφνικά υπάρχει ένας τόνος που παίζει και είτε το ξέρετε, αλλά δεν μπορείτε να το τοποθετήσετε, ή είναι απλά κάτι που δεν έχετε ακούσει ποτέ πριν. Είναι το είδος του πράγμα που μας έχει στείλει εδώ και καιρό να ανακατεύουμε στους φίλους και την οικογένειά μας, ικετεύοντας για κάποιον που μπορεί να σας ενημερώσει. Ακόμη χειρότερα, έχετε καταφύγει στην Google ή σε άλλη μηχανή αναζήτησης, με μεγάλες ελπίδες να διευθετήσετε τον εγκέφαλό σας.\nΑς πάρουμε καρδιά, καθώς υπάρχουν ευκολότεροι τρόποι, χάρη στην τεχνολογία. Τόσο οι κινητές συσκευές όσο και οι υπολογιστές μπορούν να χρησιμοποιηθούν και, δεδομένου του αριθμού μας που παρακολουθούμε τώρα τηλεόραση με smartphone ή tablet, αυτό είναι καλό.\nΗ Κινητή Προσέγγιση\nΑν έχετε smartphone Android ή iOS, τότε ίσως είστε εξοικειωμένοι με εφαρμογές για να μάθετε σχετικά με ένα συγκεκριμένο τραγούδι. Ποιος δεν έχει χρησιμοποιήσει Shazam ή SoundHound όταν ένα κομμάτι έρχεται στο ραδιόφωνο και θέλουμε απεγνωσμένα να μάθουμε τι είναι. Αυτό πάντα φαίνεται να είναι η εποχή που το deejay δεν αποκαλύπτει το μυστικό.\nΑλλά το να κρατάτε το τηλέφωνό σας στο ραδιόφωνο δεν είναι ο μόνος τρόπος να χρησιμοποιήσετε κάποια από αυτές τις δωρεάν υπηρεσίες. Η επισήμανση της συσκευής σας σε μια οθόνη κατά την παρακολούθηση μιας ταινίας ή μιας τηλεοπτικής εκπομπής θα λειτουργήσει εξίσου καλά για την ανίχνευση αυτού του τραγουδιού που θέλετε να βρείτε.\nΠηγαίνοντας στο Web\nΜπορείτε να περάσετε ένα φαινομενικά απεριόριστο χρονικό διάστημα, ή τουλάχιστον αυτό είναι που αισθάνεται σαν, πληκτρολογώντας διάφορους όρους αναζήτησης στο Google, σε μια προσπάθεια να εντοπίσετε αυτό το μελωδία. Μπορείτε επίσης να κατευθυνθείτε σε ένα μέρος όπως το Yahoo Answers και να ελπίζετε ότι κάποιος θα απαντήσει με τις πληροφορίες που αναζητάτε.\nΥπάρχει όμως πολύ πιο εύκολη μέθοδος. Μια ιστοσελίδα που ονομάζεται Tune Find μπορεί πολύ καλά να έχει ακριβώς αυτό που έχετε ψάξει.\nΗ υπηρεσία είναι δωρεάν και καθοδηγείται σε μεγάλο βαθμό από τη βάση χρηστών, η οποία είναι εκπληκτικά γρήγορη όταν πρόκειται για την προσθήκη των πληροφοριών. Οι πιθανότητες είναι ότι ένα επεισόδιο τηλεοπτικής εκπομπής που έχει μόλις αεριστεί θα είναι ήδη καταχωρημένο και έχει συμπληρωθεί με μουσικές πληροφορίες.\nΜπορείτε να εντοπίσετε τηλεοπτικές εκπομπές και ταινίες, είτε αναζητώντας με λέξη-κλειδί είτε περιηγώντας. Κάντε κλικ σε μια εκπομπή και ξεκινά μια λίστα με τα πρόσφατα επεισόδια, για να μειώσετε την επιλογή σας.\nΥπάρχουν ακόμη καταχωρίσεις για νέες εκπομπές που έχουν τεθεί σε λειτουργία μέσα στις επόμενες ημέρες και μια ενότητα "προστέθηκε πρόσφατα" για να σας δώσει μια γρήγορη ματιά που μπορεί απλώς να απαντήσει στις ερωτήσεις σας.\nΜόλις προστεθούν οι πληροφορίες, άλλοι χρήστες παρέχουν πληροφορίες για το αν είναι σωστές, επομένως αυτο-αστυνόμευση με τον ίδιο τρόπο που λειτουργεί η Wikipedia.\nΤο site διαθέτει πάνω από 53.000 τραγούδια και 16.000 επεισόδια και ταινίες. Είναι ίσως ο μοναδικός καλύτερος πόρος για αυτές τις πληροφορίες που είναι διαθέσιμος στον ιστό. Συνδυάστε το με τις επιλογές κινητών τηλεφώνων για το smartphone σας και τις πιθανότητές σας να εντοπίσετε αυτό το ψευδές τραγούδι που επαναλαμβάνεται ξανά και ξανά στο κεφάλι σας γίνεται πολύ καλύτερο.\nΟ ευκολότερος τρόπος για συγχρονισμό πολλών συσκευών με το BitTorrent Sync\nΠώς να εμφανίσετε τη χρήση του συστήματος αρχείων στο δίσκο του συστήματος Ubuntu\n11 Συμβουλές για την πλοήγηση στο νέο περιβάλλον Gmail\nΠώς να κρύψετε το banner ενημέρωσης OS X El Capitan στο Mac App Store\nΠώς να είστε Insider των Windows στα Windows 10 PC\n5 ηλεκτρονικοί επεξεργαστές κώδικα για να σας βοηθήσουν να κωδικοποιήσετε την κίνηση\nΤο Πλήρες Πρόγραμμα Ανάπτυξης Ιστού στο Full Stack\nXiaomi Amazfit Pace Έξυπνο ρολόι - Επανεξέταση και Δώρο\nAelec S350 Wireless Bluetooth ακουστικά αναθεώρηση


volleynews - Μελλές: «Υπόσχομαι να φανώ αντάξιος των προσδοκιών»\nΜελλές: «Υπόσχομαι να φανώ αντάξιος των προσδοκιών»\nΤην επιθυμία να συνδυάσει το όνομα του με την άνοδο της ΑΕΚ στην Volleyleague εξέφρασε ο 19χρονος κεντρικός της «Ένωσης», Νίκος Μελλές, ο οποίος δήλωσε στην «Ώρα των Σπορ»:\n«Σαφώς και είμαι ευχαριστημένος από αυτή την εξέλιξη και πιστεύω πως είναι ένα πολύ σημαντικό βήμα για μένα. Η ΑΕΚ είναι μια μεγάλη ομάδα σε όποια κατηγορία και αν αγωνίζεται και έχει υψηλούς και απαιτητικούς στόχους. Οι άνθρωποι της «Ένωσης» έδειξαν να πιστεύουν σε μένα και αυτό με κάνει να έχω ακόμα μεγαλύτερες απαιτήσεις από τον εαυτό μου. Θέλω να ανταπεξέλθω στα όσα περιμένει από μένα ο προπονητής μου και φυσικά να δικαιώσω και τους ανθρώπους που με έφεραν στην ΑΕΚ.\nΗ στήριξη του κόσμου είναι πολύ σημαντική για να μπορέσουμε να πετύχουμε τους στόχους μας. Θέλουμε με την παρουσία μας στο γήπεδο να τον κερδίσουμε και να τον έχουμε στο πλευρό μας σε κάθε ματς. Αυτό που μπορώ να υποσχεθώ είναι πως θα παλεύω πάντα παραπάνω και από αυτό που μπορώ για την ομάδα. Στόχος είναι η άνοδος και θα ήθελα πολύ να συνδυάσω το όνομα μου με την επιστροφή της ΑΕΚ στα μεγάλα σαλόνια. Μέχρι τότε όμως έχουμε πολύ δρόμο μπροστά μας, θα δουλέψουμε σκληρά και μέσα από κάθε παιχνίδι ξεχωριστά θα φτάσουμε εκεί που θέλουμε. Οι άνθρωποι της ΑΕΚ δείχνουν πως έχουν φιλοδοξίες και πλάνο για την ομάδα και αυτό είναι το σημαντικότερο. Η ΑΕΚ αξίζει να βρίσκεται στην Volleyleague και να πρωταγωνιστεί.\nΚλείνοντας θέλω πάλι να ευχαριστήσω τον προπονητή για την επιλογή στο πρόσωπο μου. Υπόσχομαι να φανώ αντάξιος τον προσδοκιών τόσο του προπονητή,της διοίκησης όσο και του κόσμου της ΑΕΚ».\nΠερισσότερα από την κατηγορία: « Συμφωνία, χωρίς υπογραφές «Όχι» από Κατσανεβάκη, κοιτάζει Παπακυριάκου »


Π. Ρήγας: Στην Αριστερά το πολιτικό σχέδιο είναι πάνω από τα πρόσωπα | ΣΥΡΙΖΑ Συνασπισμός Ριζοσπαστικής Αριστεράς\nΣυνέντευξη του Γραμματέα της Κεντρικής Επιτροπή του ΣΥΡΙΖΑ στην εφημερίδα «REAL NEWS» (Βασίλης Σκουρής)\n1. Δηλώσατε πρόσφατα ότι «την κυβέρνηση δεν θα την έχεις πάντα, το κόμμα είναι ο πυλώνας». Να επιστρέψουν λοιπόν κάποια από τα κορυφαία στελέχη στο κόμμα ή …άπαξ υπουργός για πάντα υπουργός;\nΓνωρίζουμε όλοι στην Αριστερά ότι το συλλογικό σχέδιο τοποθετείται πάνω από τα πρόσωπα. Ο στόχος μας είναι κοινός και όλοι γνωρίζουμε ότι κανείς από εμάς δεν είναι μόνιμος στη θέση του. Είτε στην κυβέρνηση είτε στο κόμμα, όλοι θα κριθούμε από την αποτελεσματικότητά μας στην υλοποίηση των κοινών μας αποφάσεων.\n2. Γνωρίζω ότι είστε υπέρ της ύπαρξης τάσεων στον ΣΥΡΙΖΑ. Ήθελα να σας ρωτήσω όμως εάν οι σημερινές τάσεις υπηρετούν το ρόλο τους ή τείνουν να καταστούν ξανά κόμμα μέσα στο κόμμα…\nΕίμαι υπέρ της ύπαρξης των τάσεων, στο βαθμό που αυτές εκπροσωπούν ιδεολογικά ρεύματα. Ο πλουραλισμός των απόψεων αποτελεί στοιχείο αριστερής αντίληψης και δημοκρατίας. Το ζητούμενο ωστόσο είναι οι τάσεις να λειτουργούν αμιγώς πολιτικά και όχι ως μηχανισμοί νομής της εξουσίας, εντός ή εκτός κόμματος. Η ιδιοτέλεια και η υπηρέτηση ενός διαφορετικού πολιτικού σχεδίου δεν μπορούν να γίνουν ανεκτά και δεν είναι έντιμη μια τέτοια συνύπαρξη. Τον τελευταίο χρόνο θεωρώ πάντως πως οι σχέσεις όλων μας είναι ειλικρινείς και πως λειτουργούμε συλλογικά.\n3. Ο ρόλος του κόμματος έναντι της κυβέρνησης ποιος πρέπει να είναι κ. Ρήγα; Μήπως χρειάζεται περισσότερη κριτική, ώστε η κυβέρνηση να μην μοιάζει ως παρακολούθημα των δανειστών;\nΗ διευκρίνιση αυτού του ρόλου αποκτά περιεχόμενο με τη διαμόρφωση ενός πολιτικού σχεδίου που θα δημιουργεί όρους και προϋποθέσεις για τη συνολική αναβάθμιση του κόμματος. Η οργανωμένη παρουσία μας στους κοινωνικούς και εργασιακούς χώρους, η οργάνωση συμμαχιών, η παραγωγή πολιτικής σκέψης και η αντιστροφή της τάσης ανάθεσης του κοινωνικού υποκειμένου στο πολιτικό, είναι τα ποιοτικά στοιχεία ενός τέτοιου σχεδίου που θα συνεισφέρει στην απομείωση του ζωτικού χώρου των νεοφιλελεύθερων αντιλήψεων. Ρόλος του κόμματος είναι να αφουγκράζεται τις ανάγκες της κοινωνίας και να παρεμβαίνει, όχι απλά ως κόμμα που στηρίζει την κυβέρνηση, αλλά και ως αυτόνομος πολιτικός οργανισμός που λειτουργεί με σχέδιο, απαντώντας στα ερωτήματα του παρόντος και στις προκλήσεις του μέλλοντος. Νομίζω πάντως ότι η κυβέρνηση δεν χρειάζεται το κόμμα για να μην μοιάζει ως παρακολούθημα των δανειστών. Η ελληνική κοινωνία γνωρίζει ότι η κυβέρνηση έχει δώσει σκληρές μάχες με τους δανειστές και το ίδιο θα συνεχίσει να κάνει.\n4. Οι βασικές παθογένειες του ΣΥΡΙΖΑ που πρέπει να αντιμετωπιστούν ποιες είναι κατά την άποψή σας;\nΌλοι και όλες στο ΣΥΡΙΖΑ, από απλά μέλη μέχρι και υπουργούς, καταβάλλουμε μια πρωτόγνωρη προσπάθεια, χωρίς εγχειρίδιο χρήσης. Κανείς δεν είχε εμπειρία μιας ανάλογης κατάστασης, που συνδυάζει οικονομική και πολιτική κρίση, κυριαρχία του νεοφιλελευθερισμού στην Ευρώπη και ταυτόχρονα κυβερνητική διαχείριση. Οφείλουμε να εργαστούμε συλλογικά και να υπερβούμε τους εαυτούς μας, αφήνοντας πίσω τις εγγενείς ή μη αδυναμίες μας.\n5. Επιμένετε στη μαζικοποίηση του ΣΥΡΙΖΑ. Θα μπορούσε να πει κανείς ότι αυτό δεν έγινε τον καλό καιρό, όταν ο ΣΥΡΙΖΑ ήταν στα πάνω του (τότε διώχνατε πολλούς απ’ όσους ερχόταν), γιατί να γίνει τώρα που είστε με την πλάτη στον τοίχο;\nΗ μαζικοποίηση του ΣΥΡΙΖΑ, η αντιστοίχισή του οργανωτικά με την εκλογική αλλά και κοινωνική επιρροή του, αποτελεί απαραίτητη προϋπόθεση για την επιτυχία του σχεδίου του. Οφείλουμε να βρούμε τους τρόπους που θα εμπλέκουν ενεργά στον αγώνα μας ανθρώπους ικανούς να συνεισφέρουν για την αλλαγή του κοινωνικού και παραγωγικού μοντέλου της χώρας. Άποψή μου είναι πως μετά το Συνέδριο θα πρέπει να ανοιχθούμε και πάλι με ένταση προς την κοινωνία. Η άμεση και ειλικρινής επαφή μας με τους νέους, τα λαϊκά και μεσαία στρώματα, τους ανέργους και τους ενεργούς πολίτες είναι ο μόνος τρόπος να παλέψουμε απέναντι σε όλους όσοι δίνουν τη μάχη για τη νεοφιλελεύθερη παλινόρθωση.\n6. Ο Δημήτρης Παπαδημούλης πρότεινε Φόρουμ Διαλόγου του ΣΥΡΙΖΑ με δυνάμεις και πρόσωπα της ανανεωτικής αριστεράς, της οικολογίας, αλλά και της κεντροαριστεράς. Συμφωνείτε; Με ποιον τελικό στόχο;\nΕδώ και δύο χρόνια παρακολουθούμε και συμμετέχουμε ενεργά στις πολιτικές εξελίξεις της Ευρώπης. Οι πρωτοβουλίες μας (Συνέδριο της ευρωπαϊκής Αριστεράς στην Αθήνα, η πρόσφατη Σύνοδος των Μεσογειακών χωρών της ΕΕ, συνδιοργάνωση στο μέλλον Φόρουμ των ευρωπαϊκών αριστερών και προοδευτικών δυνάμεων) είναι προϊόν της αντίληψής μας ότι χρειάζονται συμμαχίες και κοινοί βηματισμοί. Η ανάγκη αυτή προφανώς υπάρχει και εντός Ελλάδος. Στόχος δεν είναι άλλος από τη συγκρότηση ενός αριστερού, προοδευτικού και αποτελεσματικού μετώπου, απέναντι στη νεοφιλελεύθερη κυριαρχία και τις πολυεπίπεδα καταστροφικές επιλογές της.\n7. Πολλοί λένε πως ο Παναγιώτης Ρήγας αν δεν είναι εκ νέου υποψήφιος για τη θέση του Γραμματέα του κόμματος θα μπει στην κυβέρνηση…\nΠοτέ δεν συνέδεσα τη διαδρομή μου στην Αριστερά με προσωπικές επιδιώξεις. Ανέλαβα τη θέση του Γραμματέα σε μια δύσκολη συγκυρία, και προσπαθώ να υπηρετώ με τον καλύτερο δυνατό τρόπο, όπως έκανα πάντα, το πολιτικό σχέδιο που συμφωνήσαμε συλλογικά. Δεν αντιμετώπισα ποτέ τη θέση αυτή ως ένα πιθανό εφαλτήριο για την προσωπική μου σταδιοδρομία και είμαι απόλυτα αφοσιωμένος στα καθήκοντα που κλήθηκα να αναλάβω.\n8. Αλήθεια, κατά τη γνώμη σας, σε ποια κατεύθυνση πρέπει να κινείται ο ανασχηματισμός που έχει ουσιαστικά προαναγγείλει ο πρωθυπουργός για μετά το Συνέδριο;\nΌπως προείπα, σε μια αριστερή κυβέρνηση σημασία δεν έχουν τόσο τα πρόσωπα, όσο η εκπόνηση και υλοποίηση ενός κοινού πολιτικού σχεδίου. Η επιστροφή της χώρας σε αναπτυξιακούς ρυθμούς με τρόπο βιώσιμο και κοινωνικά δίκαιο, η επίλυση των προβλημάτων της καθημερινότητας του πολίτη και οι βαθιές δημοκρατικές τομές σε ένα μεγάλο φάσμα της δημόσιας ζωής είναι οι τομείς που θεωρώ ότι θα κρίνουν την αποτελεσματικότητα της κυβέρνησης. Το προνόμιο και η ευθύνη για τις όποιες αλλαγές προσώπων στο κυβερνητικό σχήμα ανήκουν ούτως ή άλλως αποκλειστικά στον πρωθυπουργό.